Το να υστερείς σε ποιότητα αντέχεται! Το να υστερείς σε προσωπικότητα όχι! - Oficrete.gr - Ανάψαμε φωτιά...\nΤο να υστερείς σε ποιότητα αντέχεται! Το να υστερείς σε προσωπικότητα όχι!\nΤο ποδόσφαιρο είναι - πρώτα από όλα - θέμα μυαλού και προσωπικότητας. Αν αυτά λείπουν, η ποιότητα σου δεν έχει καμία σημασία. Αν δε, η ποιότητα δεν είναι το μεγάλο ατού σου, η προσωπικότητα πρέπει να υπάρχει και σε περίσσευμα…\nΓλυτώσαμε το έμφραγμα χθες βράδυ, κατεβάσαμε κάπως τους παλμούς μας και μπορούμε σιγά - σιγά να σκεφτούμε ψύχραιμα για το τι μας... βρήκε πάλι χθες! Ας είμαστε ειλικρινείς. Ο Άρης φάνηκε ότι ήταν πιο ποιοτική ομάδα, με καλύτερες μονάδες και καλύτερος σαφώς στο δημιουργικό κομμάτι. Παρόλα αυτά, είχαμε τύχη και μπορούσαμε να πάρουμε βαθμό ή και νίκη.\nΈχω γράψει πολλές φορές και το έγραψα και μεσοβδόμαδα ότι σε αυτή τη φάση με ένα μόνο τρόπο μπορούμε να πάρουμε αποτελέσματα, πάνω στα οποία θα χτίσουμε για να βγούμε από το τούνελ, σε συνδυασμό με τις προσθήκες του Γενάρη. Παρουσιάζοντας μια ομάδα με χαρακτήρα, τσαγανό, αποτελεσματική και κυνική, που θα φροντίζει να καλύπτει τις αδυναμίες της, παίζοντας έξυπνα και σφιχτά και θα εκμεταλλεύεται τα λάθη του αντιπάλου.\nΣτο πρώτο ημίχρονο λοιπόν, με το αντι-εμπορικό 3-5-2 του Παπαδόπουλου, αυτό το πετύχαμε. Πιέσαμε εκεί ακριβώς που καιρό τώρα λέμε ότι πρέπει να πιέσουμε, δηλαδή στα στόπερ και στο χώρο ανάμεσα σε άμυνα και χαφ και δημιουργήσαμε σοβαρό πρόβλημα στον αντίπαλο. Φάνηκε ότι είναι κομμένος στη μέση και ψαχνόταν ο Άρης. Άλλο ένα τέτοιο ημίχρονο έχουμε κάνει ως τώρα, στο ματς με τον Ολυμπιακό. Θα είχαμε καλύτερη τύχη αν ο Πλατέλλας μπορούσε να μοιράσει - έστω στοιχειωδώς - μπάλα, να παίξει κάθετα πιο γρήγορα, αλλά κυρίως να εκτελεί καλύτερα τα πάνω από 8-9 στημένα που κερδίσαμε γύρω από την αντίπαλη περιοχή. Με 3 ψηλά σέντερ μπακ, με Βουό, Νάστο, Κυριακίδη, είχαμε τύχη χθες από αέρος!\nΣτο δεύτερο ημίχρονο, ο Παπαδόπουλος αποφάσισε να ρισκάρει και να πάει να πάρει το ματς και όχι να περιμένει με αυτό το 0-0 μήπως το «κλέψει». Έβγαλε Κομεσίδη (που για κάποιο λόγο δεν άρεσε στον κόσμο) και έβαλε τον Σασί. Έτσι, πήρε ένα πιο κινητικό - αλλά μάλλον άναρχο δημιουργικά - 15λεπτο από την ομάδα μπροστά, καθώς και το γκολ, στη μοναδική καλή τελική πάσα του Πλατέλλα στο ματς. Έχασε όμως το κέντρο και επέτρεψε στον αντίπαλο να αρχίσει να βγάζει στο γήπεδο αυτά που ξέραμε ότι μπορεί να βγάλει. Έτσι, είδαμε τον Άρη να παίρνει μέτρα, να αρχίζει να απειλεί, να κάνει 2 δοκάρια και γενικά να κυριαρχεί στο γήπεδο.\nΟ ΟΦΗ πέρα από το γκολ, είχε μία ευκαιρία με Βουό - Ποτουρίδη που συμπυκνώνει το φετινό πρόβλημά μας στο γκολ, αλλά και στο πνευματικό κομμάτι (καταφέραμε να σημαδέψουμε 2 φορές δύο εξουδετερωμένους παίκτες του Άρη που ήταν στο έδαφος). Δεν έκανε τίποτα άλλο. Παρόλα αυτά, η τύχη μας χαμογέλασε και βρήκαμε το γκολ, το οποίο κρατούσαμε ως το 93. Πρακτικά ήμασταν λίγα λεπτά από μία νίκη, που θα ερχόταν με το μοναδικό τρόπο που σήμερα η ομάδα μπορεί να κάνει νίκες. Κυνικά, αγχωτικά, κρύβοντας αδυναμίες δικές της πονηρά και εκμεταλλευόμενη λάθη αντιπάλων (κοιμάται το κέντρο άμυνας του αντιπάλου στο γκολ μας).\nΑυτό φαντάζομαι σκέφτηκε και ο Παπαδόπουλος και αποφάσισε να κάνει το προφανές βάζοντας τον ψηλό Μιχόγεβιτς μέσα στο ματς και κρατώντας τον ψηλό Βουό επίσης μέσα (ανεπίτρεπτο να μείνουν και οι 2 παίκτες που χτύπησαν, ως το τέλος του ματς, παρεμπιπτόντως). Και όμως αυτό το ματς, ο ΟΦΗ το έχασε! Δεν έχει νόημα να αναλύσουμε τι έφταιξε στα γκολ. Δε φταίει μόνο ότι χάθηκε μία κεφαλιά ή μία επαναφορά μετά τα δοκάρια. Φταίει ότι δώσαμε 3 στημένα στον αντίπαλο. Φταίει ότι δεν κρατήσαμε ούτε μισό λεπτό τη μπάλα. Φταίει ότι δεν κάναμε έστω ένα εικονικό «καυγά», να σπάσουμε το ρυθμό και την πίεση του αντιπάλου.\nΦταίει ότι δεν κατάπιαμε τη μπάλα, να το πω περιληπτικά. Και σε αυτό δε φταίει ο προπονητής. Χθες τακτικά ήταν διαβασμένος, έκανε ότι γινόταν καλύτερο, με δεδομένες τις απουσίες, πήρε και το ρίσκο του, το οποίο του βγήκε και σκέφτηκε στο τέλος το προφανές. Αλλά κάποια στιγμή πρέπει και οι ποδοσφαιριστές να παίρνουν πρωτοβουλίες. Το ανέφερε είδα και ο Τάσος Παπάζογλου στις δηλώσεις του, λέγοντας ότι «πρέπει να γίνουμε πιο υπεύθυνοι». Ναι κύριοι, πρέπει! Αλλά το θέμα είναι ότι περνάει ο καιρός και ακόμα να το πάρετε απόφαση...\nΆκουσα κάποιους να λένε ότι «έτρεμαν τα πόδια των παικτών του ΟΦΗ» ή ότι είχαν άγχος. Δε μπορώ να το καταλάβω, ειλικρινά. Κάνεις ένα τακτικά σωστό ματς, σου βγαίνει και έχεις και τη ρέντα να βάζεις γκολ. ενώ οι άλλοι σπάνε τα δοκάρια. Έχεις μία διοίκηση που σε σέβεται, δε σου βάζει το μαχαίρι στο λαιμό και σε υποστηρίζει. Έχεις έναν προπονητή που συστηματικά σε προστατεύει. Ξέρεις ότι αν στραβώσει δε θα πας στα αποδυτήρια να τα ακούσεις από τον Βαγγέλα, τον Τίγρη, τον Ιβάν ή τον Μάκη Ψωμιάδη, ούτε θα σε ξεσκίσει ο οπαδικός Τύπος που ελέγχουν, αύριο. Γιατί να μην μπορείς να σκεφτείς καθαρά και να είσαι απλά παρών, δυναμικός και ενεργητικός; Γιατί να είσαι αδρανής; Που είναι η προσωπικότητά σου, σαν επαγγελματίας ποδοσφαιριστής;\nΡητορικές προφανώς είναι οι απορίες... Η ομάδα το Γενάρη εκτός από ποιότητα, χρειάζεται και προσωπικότητα. Και επειδή δε μου αρέσει να τσουβαλιάζω, θα πω ότι χθες υπήρξαν παίκτες που πραγματικά τα έδωσαν όλα. Θα προτιμήσω να αναφέρω αυτούς, αντί να στοχοποιήσω άλλους, σε αυτή την άσχημη μέρα που μας ξημέρωσε. Ο Στρέζος είναι σταθερός. Και για όσους τον έχουν στο μάτι, είδαμε ότι στις επαναφορές (από δοκάρι χθες) η άμυνα έχει σοβαρότατο θέμα αδράνειας. Ο Νάστος παίζει πάνω από τις δυνάμεις του και κάνει κάθε Κυριακή υπερβάσεις. Ο Παπάζογλου χθες έκανε το καλύτερό του παιχνίδι στον ΟΦΗ, καλύπτοντας και τους παρτενέρ του σε κάποιες φάσεις. Ο Κουτσιανικούλης, τακτικά, παίζει και για τον εαυτό του και για τον διπλανό του. Ο Βουό είναι συγκινητικός, μαρκάρει παντού και δείχνει προσωπικότητα και διάθεση σε κάθε ματς, καλύπτοντας επίσης τον παίκτη πίσω του, που δε συμμετέχει.\nΔε ξέρω πόσα μπορούν να αλλάξουν οι επιστροφές που ελπίζω να έχουμε στο ματς με τον ΠΑΣ, αλλά ξέρω ότι πια εκεί πας μόνο για τη νίκη. Αλλά χωρίς προσωπικότητα, δεν πας γενικά πουθενά...


ΑΝΑΓΝΩΣΤΗΣ ΠΕΛΟΠΟΝΝΗΣΟΥ: Την «πάπια» έκαναν οι Κιώτες και εισέπνευσαν τις διοξίνες του Άργους\nΤην «πάπια» έκαναν οι Κιώτες και εισέπνευσαν τις διοξίνες του Άργους\nΟ κίνδυνος του καλέσματος από τον Εισαγγελέα και η απειλή της Λυματολάσπης του βιολογικού, ανάγκασαν τον Δήμο Ν. Κίου – πλειοψηφία και μειοψηφία- να κάνει την πάπια και να καταπιεί για μια ακόμα φορά τις διοξίνες.\nΠαρασκευή ξημερώματα, αναφλέγει από άγνωστη αιτία για μια ακόμα φορά η χωματερή του Άργους, όπως και πριν μια μέρα οι χωματερές στο Ναύπλιο και στο Κρανίδι.\nΦαίνεται πάντως πως από την μεταδοτική αυτή ασθένεια, περισσότερο από όλους, αυτή την φορά πλήγηκε ο δήμος της Ν. Κίου, αφού ο βοριάς μετέφερε όλο το νέφος στο κέντρο του Δήμου.\nΑπό τις 6 το πρωί της Παρασκευής συνεργεία του δήμου της Ν. Κίου καθώς και της πυροσβεστικής περίμεναν την εμφάνιση του Δήμου Άργους προκειμένου να τους ανοίξει την πόρτα της χωματερής για να κατασβέσουν την φωτιά.\nΓύρω στις 8 το πρωί και αφού η φωτιά είχε αφανίσει μεγάλο μέρος των σκουπιδιών στέλνοντας νέφος διοξίνης έως το Άστρος, εμφανίστηκε συνεργείο του Δήμου Άργους το οποίο και άνοιξε την πόρτα της χωματερής.\nΘα πρέπει να σημειωθεί πως μέχρι εκείνη την ώρα οι πυροσβέστες στέκονταν στο σημείο που κατευθυνόταν ο καπνός, εισπνέοντας αφειδώς τους δηλητηριώδεις καπνούς.\nΗ Ν. Κίος επιχείρησε το απόγευμα της Παρασκευής να διοργανώσει συλλαλητήριο κατά της χωματερής του Άργους στο οποίο πήραν μέρος λιγότερα από 50 άτομα. Την επομένη κλιμάκιο του δήμου με επικεφαλής τον δήμαρχο Γ. Μανινή, επιχείρησε να εμποδίσει την λειτουργία της χωματερής χωρίς όμως επιτυχία. Στο τόπο της χωματερής κατέφθασαν ο αντιδήμαρχος Άργους και υπεύθυνος για την καθαριότητα Θ. Δεληγιάννης και ο πρώην υπεύθυνος για την Καθαριότητα κ. Δ. Καραμάνος, οι οποίοι επεσήμαναν στον δήμαρχο Ν. Κίου πως και η δική του χωματερή είναι παράνομη και πως αν κλείσει η χωματερή του Άργους να φροντίσει ο ίδιος για την αποκομιδή και εναπόθεση του 30% της παραγόμενης λιματολάσπης του βιολογικού που αντιστοιχούν στην Ν. Κίο και που μέχρι τώρα εθάβοντο στην χωματερή του Άργους.\nΧθες πραγματοποιήθηκε συνάντηση των δύο πλευρών και αποφασίστηκε να δοθεί κείμενο στον γ.γ. της Περιφέρειας Πελοποννήσου, ώστε να επισπευτούν οι διαδικασίες με τους δεματοποιητές!.\nΑναρτήθηκε από AΝΑΓΝΩΣΤΗΣ ΠΕΛΟΠΟΝΝΗΣΟΥ στις 23:54


ΚΑΘΗΜΕΡΙΝΑ & ΕΠΙΚΑΙΡΑ: 02 Μαρτίου 2008\nΈλαβα το μηνυμα που ακολουθεί και επειδή μου άρεσε πολύ το ανέβασα στο μπλοκ μου.\nΟ Γιώργος Σεφέρης, τον Οκτώβρη του 1944 και ενώ το πλοίο που μετέφερε στην ελεύθερη πλέον Ελλάδα την Κυβέρνηση του Καΐρου, ευρίσκετο στον "τελευταίο, προ της αποβιβάσεως στον Πειραιά, σταθμό "[σε λιμάνι κοντά στη Νάπολη] έγραψε το περίφημο ποίημα "Τελευταίο Σταθμό" ..\nΉταν ένα ηχηρό μήνυμα προς την τότε Κυβέρνηση του Καιρού, που όπως γνωρίζουμε με τις ευλογίες των Άγγλων έρχονταν στη απελευθερωμένη Ελλάδα, την καθημαγμένη από την αιματοβαμμένη αλλά περήφανη αντίσταση των εις την κατοχική Ελλάδα αγωνισθέντων πραγματικων Πατριωτών..[Ο Λεωνίδας-- όπως γνωρίζουμε-- το Μολών Λαβέ το είπε στις Θερμοπύλες και όχι από το Κάιρο...]*\nΣτο ποίημα αυτό ο Σεφέρης γράφει τον περίφημο στίχο:\n"..Ιδιοτέλεια να καρπωθείς το αίμα των άλλων,,"\nΟ Λάζαρος Μαύρος, ο αγωνιστής πατριώτης δημοσιογράφος, που με τιμά με την αγωνιστική φιλία του, θυμήθηκε προφανώς αυτή την -μέσω Γιώργου Σεφέρη -πατριωτική κραυγή του "Τελευταίου Σταθμού" και με μια μνημειώδη πατριωτική ομιλία του απαντά στην τιμή που του κάνανε τα προσφυγικά σωματεία στην εξακολουθούσα αιματοβαμμένη Κύπρο,\nΣας τον κοινοποιώ για να λάβετε αντίδωρο από αυτήν την ιεροτελεστία,\nΌσο θα υπάρχουν Λάζαροι Μαύροι στην Κύπρο -- και υπάρχουν πάρα πολλοί -- άσχετα αν ο πάντα ευκολόπιστος και πάντα προδομένος Κυπριακός Λαός διέπραξε το μεγαλύτερο πολιτικό σφάλμα να απομακρύνει τον Εθνάρχη Τάσσο Παπαδόπουλο -- δεν θα κοιμάται ήσυχος ο νεοταξικός ιμπεριαλισμός και οι πεμπτοφαλαγγίτες συνοδοιπόροι του στην Ελλάδα και στην Κύπρο.\nΑ Ν Τ Ι Φ Ω Ν Η Σ Η\nΣΤΗΝ ΤΕΛΕΤΗ ΑΝΑΓΟΡΕΥΣΗΣ ΕΠΙΤΙΜΟΥ ΜΕΛΟΥΣ ΤΗΣ\nΕΝΩΣΗΣ ΠΡΟΣΦΥΓΩΝ & ΕΚΤΟΠΙΣΜΕΝΩΝ ΚΥΠΡΟΥ\nΠολιτιστικό Κέντρο Εκτοπισμένων Καραβιωτών\nΛευκωσία Κυριακή 2 Μαρτίου 2008\nΔ Ε Ν θα έπρεπε μια τέτοια εκδήλωση, αγαπητοί φίλοι!\nΜε την ίδια λογική που δεν θα έπρεπε να χρειαστεί να δημιουργηθεί και η δική σας Ένωση Προσφύγων και Εκτοπισμένων Κύπρου.\nΜε τη λογική ότι:\nΑ Π Ο το τέλος του ατιμωτικού εκείνου Αυγούστου 1974,\nτης ήττας, του ξεριζωμού, του εκτοπισμού και της προσφυγιάς,\nθα έπρεπε όλες και όλοι να ανακηρύσσαμε εαυτούς\nΚερυνειώτες, Βαρωσιώτες, Καρπασίτες, Μορφίτες, Κυθραιώτες, Δικωμίτες\nκαι να δρούσαμε από κοινού ακατάπαυτα,\nμη γίνουμε Σμυρνιοί, Αϊβαλιώτες, Ίμβριοι, Τραπεζούντιοι, Πόντιοι, Μικρασιάτες...\nΔ Ε Ν αισθάνομαι ότι έπραξα τι το εξαιρετικό ώστε να μου αναλογεί μερίδιο της σημερινής τιμητικής τελετής.\nΑντίθετα, νιώθω ότι, ελάχιστα – ε λ α χ ι σ τ ό τ α τ α - από όσα οφείλαμε και ιδίως από όσα μπορούσαμε να επιτελούμε, έχω πράξει.\nΦρονώ δηλαδή ότι έχουμε αποτύχει στο κύριο και πρωταρχικό:\nΝα έχουμε μια πατρίδα άξια, πρόθυμη και ικανή να επιστρατεύει άπαντες\nκαι να αξιοποιεί αποτελεσματικά τις δυνατότητες ενός εκάστου\nστην απελευθερωτική κατεύθυνση του χρέους μας.\nΜακράν εμού οι επιτήδειες ταπεινοφροσύνες επίδειξης.\nΒλέπω με φόβο γύρω μου όσα και εσείς καθημερινά φοβάστε.\n- Με τρομοκρατούν οι ριψάσπιδες και οι αυτόμολοι. Που όλο και πληθαίνουν.\n- Με τρομοκρατεί πόσοι πολλοί μηδίσαντες είναι έτοιμοι να κόψουν ξανά το κεφάλι του πεσόντος Ονήσιλλου, να το κρεμάσουν στην πύλη της Αμαθούντας για τις μέλισσες.\n- Με συντρίβει, με εξουθενώνει που ο μέγας αρχιτέκτονας της νίκης επί των Μήδων στη Σαλαμίνα, ο Θεμιστοκλής, όσα κι αν του πετροβόλησε η αγνωμοσύνη των Αθηναίων, κίνησε οδοιπόρος στα Σούσα με τις προσκλαύσεις του στον Ξέρξη για μια εξευτελιστική σατραπεία αυτοδικαίωσης, δήθεν!\n- Με συντρίβει που ο λαμπρότατος σχεδιαστής και συναρχηγός της Σικελικής Εκστρατείας, ο Αλκιβιάδης, αυτομόλησε στους εχθρούς, παραγγέλλοντάς τους πώς να νικήσουν την πατρίδα του.\nΘέλω να σας πω τούτο:\nΔυστυχώς δεν είναι νομοτελειακό ότι μετά τις Θερμοπύλες και τη Σαλαμίνα θα ακολουθούν πάντοτε οι Πλαταιές.\nΔεν είναι νομοτελειακό ότι, μετά που πέρασαν οι Μήδοι το 1974 και τους αποκρούσαμε την 24η Απριλίου 2004, θα ακολουθήσει η εξόρμηση σε νικηφόρα πορεία προς την απελευθέρωση.\nΚάποιοι, που μαζί τους στοιχηθέντες δώσαμε τη μεγάλη αμυντική μάχη, υπέστειλαν τα λάβαρα. Πέταξαν το ξίφος. Εγκατέλειψαν τα μετερίζια.\nΔεν είναι η πρώτη φορά. Τώρα όμως είναι πολύ επικίνδυνο.\n- Βιώνουμε τη μοναξιά σε ρημαγμένο όρυγμα.\n- Διεξάγουμε υπό δυσμενέστερες συνθήκες, μάχη οπισθοφυλακών.\n- Μας στερούν την αναχορηγία πυρομαχικών.\n- Μας στερούν την πρόσκληση και αξιοποίηση εφεδρειών.\n- Ακόμα και την ανανέωση φθαρέντος οπλισμού.\nΘέλω επίσης να σας πω ότι:\nΣπουδαίοι συμμαχητές μας, ανέκρουσαν πρύμναν. Kαι φοβάμαι ότι:\nΕκείνοι που η προέλαση – περίπατός τους, αποκρούστηκε στο ατσάλινο τείχος του 76% της 24ης Απριλίου 2004, φρόντισαν, έκτοτε, με μαεστρία, να το μετατρέψουν σε διασκορπισμένο συρφετό βουτυροσπόνδυλων, κατά την, ξανά και ξανά, επαληθεύουσα διάγνωση του Βάσου Λυσσαρίδη.\nΑκούστε αγαπητοί φίλοι.\nΜε συγκινεί βαθύτατα η τιμή που μου κάνετε. Την εκλαμβάνω ως ανάθεση επιπρόσθετου καθήκοντος. Ως αύξηση του χρέους μου.\nΔεν ξέρω στ’ αλήθεια πόσο θα τα καταφέρω για να μην πέσω απ’ τα μάτια σας.\nΘέλω να σας κοιτάξω έναν προς έναν στα μάτια και να σας πω, σήμερα Κυριακή, παραμονή της 3ης Μαρτίου, πενήντα ένα χρόνια από τότε, ότι εξακολουθώ να λογοδοτώ συντετριμμένος πάντοτε, στον Γρηγόρη Αυξεντίου της 3ης Μαρτίου 1957 του Μαχαιρά.\nΑναρτήθηκε από SOT SOT στις 3/07/2008 01:19:00 μ.μ. 0 σχόλια Σύνδεσμοι σε αυτήν την ανάρτηση\nΑποφυλακίζεται ο Μεταξόπουλος\nΌλα αυτά (του εργατολόγου με τον αυτοκτονικό ιδεασμό του) με παραπέμπουν στην εποχή που ο Λούβαρης κυκλοφορούσε με τη λαιμαριά και διέρρεε η φήμη ότι έπασχε από σκλήρυνση κατά πλάκας και δόξα το Θεό ο άνθρωπος ζει και βασιλεύει (Διευθύνων σύμβουλος στον Ολυμπιακό και τώρα κάπου αλλού). Μήπως τα ελληνικά πράγματα είναι ευεπίφορα στο ... δούλεμα;\nΑποφυλακίζεται ο Μεταξόπουλος... απο την parapolitiki.blogspot.com\nΔεκτή έκανε το Πενταμελές Εφετείο Αναστολών την αίτηση αποφυλάκισης που είχε υποβάλει για λόγους υγείας ο πρώην πρύτανης του Παντείου Πανεπιστημίου Αιμίλιος Μεταξόπουλος. Η αίτηση αποφυλάκισης έγινε δεκτή κατά πλειοψηφία (3 προς 2). Στον κ. Μεταξόπουλος έχει επιβληθεί 25ετής κάθειρξη, καθώς καταδικάστηκε μαζί με άλλους για την υπόθεση υπεξαίρεσης περίπου 2 δισ. δραχμών την περίοδο 1992-1998 απο το Πάντειο. Για τα προβλήματα υγείας που αντιμετωπίζει κατέθεσαν στο δικαστήριο ως μάρτυρες ο αδελφός του, Κρίτων, οι καθηγητές Ψυχιατρικής κ. Φωτεινή Τσαλίκογλου και Κ. Μαυρίδης, καθώς και γιατρός από το Γενικό Κρατικό Νοσοκομείο, όπου νοσηλεύεται από τον περασμένο Σεπτέμβριο ο κ. Μεταξόπουλος. Οι μάρτυρες έκαναν λόγο για σοβαρότατο πρόβλημα υγείας που αντιμετωπίζει ο πρώην πρύτανης, το οποίο έχει παρουσιάσει επιδείνωση και πλέον χρήζει μεταμόσχευσης ήπατος. Το δικαστήριο αντικατέστησε την κράτηση του κ. Μεταξόπουλου με χρηματική εγγύηση 100.000 ευρώ, απαγόρευση εξόδου από τη χώρα και υποχρέωση εμφάνισης μια φορά το μήνα σε αστυνομικό τμήμα.\nΑναρτήθηκε από SOT SOT στις 3/05/2008 09:17:00 π.μ. 0 σχόλια Σύνδεσμοι σε αυτήν την ανάρτηση\nΑΠΑΝΤΗΣΗ ΣΤΟ ΑΡΘΡΟ του κ. ΠΑΠΑΧΕΛΑ\nΕπιτέλους κάποιος του μίλησε για τη ... REXONA.\n20080303 ΑΠΑΝΤΗΣΗ ΣΤΟ ΑΡΘΡΟ του κ. ΠΑΠΑΧΕΛΑ που δημοσιεύθηκε στην ΚΑΘΗΜΕΡΙΝΗ\nΣτο ερώτημά σας κύριε Παπαχελά, εάν αποτελεί ζήτημα Εθνικής Ασφάλειας η ονομασία των Σκοπίων θα σας απαντήσω θέτοντας αντίστοιχα μερικά ερωτήματα σ' εσάς :\n- Νοιάζεται άραγε για το όνομα της χώρας αυτής, το ένα τέταρτο των κατοίκων της που είναι φανατικοί Αλβανοί (περίπου 500.000 ) ή μήπως νοιάζονται οι υπόλοιποι που έχουν αρχίσει να ΑΛΛΑΖΟΥΝ υπηκοότητα και να παίρνουν Βουλγαρικά Διαβατήρια κατά χιλιάδες μεταξύ των οποίων και ο ίδιος ο πρώην πρωθυπουργός τους;;;\n- Εσείς ... για ΠΟΙΟΝ ΛΟΓΟ λέτε να επιμένουν σε ένα Ελληνικό όνομα που τους στοίχισε ένα, καταστροφικό για την οικονομία τους εμπάργκο, επί Ανδρέα Παπανδρέου και που τους στοιχίζει μία πολυετή αναμονή στις λίστες υποψηφίων μελών του ΟΗΕ, της Ε.Ε και του ΝΑΤΟ;;;\n- Αν , ναι ...τότε για εμάς, ΤΙ πρέπει να είναι ;\nΣας ενοχλεί μεν που παλεύουμε για μία υπόθεση που είναι χαμένη αλλά ΔΕΝ σας ενοχλεί δε, το ΠΟΙΟΣ ΕΥΘΥΝΕΤΑΙ που χάθηκε. Και χάθηκε από ένα σύστημα πολιτικών που παρέλαβαν την υπόθεση σχεδόν κερδισμένη, από τον Ανδρέα Παπανδρέου, για την αφήσουν να χαθεί λόγω βλακείας είτε και λόγω ΕΘΝΙΚΗΣ ΜΕΙΟΔΟΣΙΑΣ. Παραμένει ένα μεγάλο ερώτημα ο πραγματικός λόγος αυτής της ήττας.\n- Εσείς όμως σαν δημοσιογράφος, πέραν του λυπηρού συμπεράσματος αυτής της ήττας, πράξατε κάτι προς την κατεύθυνση της προστασίας των Εθνικών μας συμφερόντων ή απλά ασχοληθήκατε με άλλα ανώδυνα θέματα που δεν θα επηρέαζαν τα κρατικά διαφημιστικά πακέτα που κατέληγαν στον εκάστοτε εργοδότη σας;\nΚαι φυσικά δεν υποτιμώ την δημοσιογραφία σας, αλλά στην συγκεκριμένη κατεύθυνση ΔΕΝ μπορώ να την χαρακτηρίσω ... ΑΓΩΝΙΣΤΙΚΗ αλλά μάλλον ... αδιάφορη. Κι επειδή το ίδιο κάνουν όλοι οι συνάδελφοί σας στην μακρινή Αθήνα ... δεν σας προσάπτω φυσικά τίποτα το προσωπικό. Δεν είναι trendy το Μακεδονικό Ζήτημα, το διαπιστώσαμε.\nΟι πολιτικοί μας κάθε άλλο παρά μας κάνουν υπερήφανους με τις τραγικές τους επιλογές. Εννοείται ότι οι ίδιοι αλλά κι όλοι όσοι επωφελούνται της συγκεκριμένης «σούπας» του πολιτικού συστήματος, έχουν καταθέσεις στην Ελβετία και πολλούς φίλους με ιδιωτικά αεροπλάνα που σε περίπτωση «ΘΕΡΜΟΥ ΕΠΕΙΣΟΔΙΟΥ» θα τους μεταφέρουν σώους και αβλαβείς μακριά από τον κίνδυνο. Την ίδια στιγμή τα Ελληνόπουλα θα «πηγαίνουν αδιάβαστα» στη μάχη, εξαιτίας αυτών των πολιτικών και μίας σειράς λανθασμένων χειρισμών των κυβερνήσεων που προηγήθηκαν.\nΑς υποθέσουμε λοιπόν ότι ένας τρελός, βρίσκει ένα κόκκινο γυναικείο εσώρουχο, το κάνει κόμπο στην κεραία του αυτοκινήτου του κι αρχίζει να πηγαίνει από καφενείο σε καφενείο, ισχυριζόμενος ότι του το χάρισε, για ενθύμιο, ένα πολύ κοντινό σας πρόσωπο.\nΕίναι σίγουρο ότι λέει ψέματα αλλά αυτό ΔΕΝ ΑΠΟΔΕΙΚΝΥΕΤΑΙ. Είναι σίγουρο ότι είναι ψυχασθενής, αλλά ο συμβολισμός αυτής της κίνησης είναι τεράστιος. Θα βρεθούν πολλοί που ΔΕΝ σας συμπαθούν και που θα διαδώσουν ως αλήθεια αυτό το ψέμα, προκειμένου να σας επιφέρουν την μέγιστη ηθική βλάβη. Εσείς, ο πασίγνωστος κ. Παπαχελάς, θα φανείτε παντελώς ανίσχυρος μπροστά σ' αυτό το απίθανο σενάριο παρόλο που ... ΟΥΤΕ ζωτικής σημασίας είναι, ΟΥΤΕ έχει κάποιο υλικό κόστος σ' εσάς. Το συναίσθημα που θα σας δημιουργείται, κάθε φορά που θα σας ρωτάει κάποιος αν είναι αληθινή η ιστορία με το εσώρουχο ... αυτό το συναίσθημα έχουν και οι Έλληνες Μακεδόνες κάθε φορά που κάποιο κράτος αναγνωρίζει τα Σκόπια ως «Μακεδονία» και τους 500.000 Αλβανούς κατοίκους των Σκοπίων ως «Μακεδόνες»!\nΕίναι τόσο παρανοϊκό ... όσο και ΥΠΟΤΙΜΗΤΙΚΟ, για όλους όσους συμμετείχαν στον Μακεδονικό Αγώνα, πληρώνοντας με ΑΙΜΑ την υπεράσπιση της Μακεδονίας. Είναι υποτιμητικό για το 1.000.000 Μακεδόνων που διαδήλωσαν στην Θεσσαλονίκη ενάντια στα Σκόπια των 2.000.000, και είναι υποτιμητικό ακόμα και για την μνήμη του Ανδρέα Παπανδρέου που υπερασπίστηκε την τιμή μας περισσότερο από οποιονδήποτε άλλο πολιτικό του διάδοχο.\nΤο ότι εσείς ... ΔΕΝ εμφανίζεστε στην τηλεόραση με διάφανο παρεό και κόκκινο εσώρουχο ΔΕΝ είναι θέμα «ζωτικής σημασίας» για την σωματική σας ακεραιότητα, ούτε γιατί θέλετε να το παίξετε «αντρούκλα», αλλά καθαρά θέμα τιμής και συμβολισμού.\nΕίναι προφανές ότι κάποιοι μας «δουλεύουν» κανονικά. Τι άλλο πρέπει να κάνουν τα Σκόπια για να καταλάβει η κυρία Μπακογιάννη ότι έχουν περάσει 15 ολόκληρα χρόνια από τότε που έπρεπε να περιμένουμε μία κίνηση καλής θελήσεως. Δεκαπέντε χρόνια τώρα τα Σκόπια μας ξευτελίζουν κάθε φορά που έχουν την ευκαιρία και μας υπενθυμίζουν ότι αυτοί παραμένουν ακλόνητοι και με ΑΠΟΛΥΤΗ ΕΠΙΤΥΧΙΑ στις θέσεις τους ενώ εμείς «κοιμόμαστε» όρθιοι και μας πιάνουν συνεχώς κοροΐδα. Μήπως τελικά κάποιοι πληρώθηκαν για να κάνουν τα κοροΐδα; Κι αν το «κοροΐδο» είναι στην κορυφή, υπάρχει σωτηρία για όλους εμάς στη βάση;\nΚαταλαβαίνετε ότι ΕΜΕΙΣ ...δεν έχουμε ΚΑΝΕΝΑΝ απολύτως λόγο να υποχωρήσουμε επί του θέματος αυτού, διότι απλά ... ΔΕΝ είμαστε σε θέση να καταλάβουμε το ΓΙΑΤΙ θα έπρεπε να το κάνουμε.\nΈρχεστε λοιπόν να μας χαρακτηρίσετε και LOSER, εσείς που κάνατε για την Μακεδονία...ΤΙ;\nΣημ. Μην το πάρετε προσωπικά. Απευθύνομαι σε όλους όσους βλακωδώς αναρωτιούνται για τα αίτια της επιμονής μας στον όρο «Μακεδονία». Υπάρχουν πολλοί λόγοι και μάλιστα ιδιαίτερα σοβαροί. Κι αν θα προκύψει πρόβλημα ενότητας κράτους, αυτό είναι κάτι που θα συμβεί στην Ελλάδα, όπως έγινε ΗΔΗ δύο φορές στις αρχές και στα μέσα του αιώνα μας , με ιδιαίτερα οδυνηρές συνέπειες. Τότε που αδέρφια και ξαδέρφια Μακεδόνες, μεσ' τη δίνη των πολέμων, δήλωναν άλλοι Έλληνες, άλλοι Βούλγαροι κι άλλοι Σλαβομακεδόνες και σφάζονταν μεταξύ τους συγγενείς πρώτου βαθμού. Μακάρι να ήταν οι «γείτονες» μας ρομαντικοί όπως θα' θελε η κυρία Ρεπούση. Ρωτήστε τις οικογένειες των πιλότων που χάθηκαν στο Αιγαίο, για να μην φθάσουν οι Τούρκοι να πετούν πάνω απ' την Ακρόπολη. Ρωτήστε τους στρατιωτικούς που «συνωστίζονται» κάθε χρόνο κάτω από τη γη, να σας πουν ΠΩΣ τηρούνται οι συμφωνίες «χαμηλής πολιτικής» και «παγκοσμιότητας» που υπερασπίζονταν εκ του αφαλούς η κυρία Ρεπούση και η κυρία Γιαννάκου λες και ζούνε στη Ελβετία.\nΑναρτήθηκε από SOT SOT στις 3/04/2008 08:35:00 π.μ. 0 σχόλια Σύνδεσμοι σε αυτήν την ανάρτηση\nΕλλαδα το μεγαλείο σου\nΈλαβα το ακόλουθο, απόλυτα ορθό, σχόλιο το οποίο και αναδιαβιβάζω. Ο nd χτύπησε ξανά εύστοχα\nΌταν ένας λαός αρνείται να πηγαίνει φαντάρος και ψηφίζει εκείνους που θα του μειώσουν τη θητεία ολοένα και περισσότερο, (ψηφίζει και κάνει υπουργό Εθνικής Άμυνας αστράτευτο)\nόταν ένας λαός αγοράζει πανάκριβα αεροπλάνα, αλλά για λόγους οικονομίας απαγορεύει στους φαντάρους να κάνουν βολές,\nόταν ένας λαός πληρώνει καθηγητές πανεπιστημίων, που δεν φρόντισαν να γράψουν ούτε μία γραμμή για την ελληνικότητα της Μακεδονίας,\nόταν ένας λαός ξοδεύει δις για να κάνει καμπάνια της χώρας στο εξωτερικό, αλλά του ξεφεύγει ότι στον χάρτη που χρησιμοποιεί τα Σκόπια αναφέρονται ως Μακεδονία\nόταν ένας λαός θεωρεί τα σπίτια των ακριτών του αυθαίρετα, (ο καθ΄ ύλην αρμόδιος ΥΠΕΧΩΔΕ χτίζει παράνομα και αυθαίρετα.)\nόταν ένας λαός δεν ανησυχεί που του τρώνε τα λεφτά του στα χρηματιστήρια, στους φόρους, στις εισφορές και δεν αναρωτιέται καν που πάνε όλα αυτά τα λεφτά, (όταν κατά συρροήν και εξακολούθησιν του υπεξαιρούν τα αποθεματικά των ασφαλιστικών του ταμείων, με κύριους υπεύθυνους, κατ’ εμέ, τους συνδικαλιστές του, που υποτίθεται ότι η συμμετοχή τους στα ΔΣ των Ταμείων σκοπό έχει την αποτροπή αυτών των ατασθαλιών.)\nόταν ένας λαός ασχολείται με την κλειδαρότρυπα του Ζαχόπουλου επί 2 μήνες (και συνεχίζει) χωρίς να σκέφτεται γιατί άραγε αυτό να έσκασε την επόμενη σχεδόν μέρα της επίσκεψης Καραμανλή στη Ρωσία, (όταν σήμερα γνωρίζουμε ότι ήταν γνωστό από το καλοκαίρι του 2007. Γιατί το έκρυβαν )\nτότε, προφανώς, αυτός ο λαός ψηφίζει με το μυαλό στην μπάλα, στον φραπέ και στην κοπάνα! Ψηφίζει ό,τι κάτσει, δηλαδή πολιτικούς παρόμοιους με αυτόν. Ανθρώπους που αναζητούν τρόπους να κάνουν τα καλά παιδιά στους πολιτικούς τους προϊστάμενους, τους Αμερικάνους, που παίζουν το δικό τους παιχνίδι ανενόχλητοι με την άδειά μας στη δική μας πλάτη...\nΟπότε μην χάνετε το σάλιο σας αδίκως!\nΗ Πατρίδα - με τα ακριβοπληρωμένα της media και τους ζάπλουτους εκδότες της - αυτή την εποχή ασχολείται με τις ζουμερές πίπες της Τζέκου. Και οι πολίτες της, μεταξύ ενός πρωτοσέλιδου με την Τζέκου επάνω στο Ζαχόπουλο και ενός με το Μακεδονικό, θα προτιμήσει να αγοράσει το πρώτο. Και άμα η εφημερίδα κάνει διανομή του εν λόγω DVD μέσα από τις σελίδες της, οι Σκοπιανοί θα μπουν και θα μας πιάσουν αιχμαλώτους στην καφετέρια, ακίνητους και αποχαυνωμένους να χαζεύουμε την Τζέκου!!!\nΌσο για το περιβόητο Μουσουλμανικό τόξο, μην ανησυχείτε ούτε γι αυτό! Η Πατρίδα το έλυσε! Έβγαλε νέες ταυτότητες. Χωρίς το θρήσκευμα!\nΝα δείτε που, όπου να 'ναι, θα βγάλει και το Σταυρό από τη σημαία! Γιατί, αν προσβάλει έναν αλλόθρησκο η δικιά μου ταυτότητα, που δεν θα τη δει ποτέ, γιατί ούτε ξέρω που την έχω, μπορεί να μην τον ενοχλεί ο Σταυρός στη σημαία που τη βλέπει κάθε μέρα και σε κάθε δημόσιο κτίριο;;; (επί του προκειμένου υπάρχει πρόσφατο προηγούμενο. Κάποια ιταλική ποδοσφαιρική ομάδα έχει στη φανέλα της, μεταξύ των άλλων, ένα σταυρό. Όταν πήγε να παίξει στην Κων/πολη οι Τούρκοι απαίτησαν να αλλάξουν φανέλα όπερ και έπραξαν. Που φθάσαμε. Επιβολή της ημισελήνου παντού.)\nΘα το δείτε και θα με θυμηθείτε! Αγάλι αγάλι γίνεται η αγουρίδα μέλι....\nSent: Thursday, February 21, 2008 11:26 AM\nSubject: ΣΤΑΘΗΣ Σ. 20.ΙΙ.2008\nΕπειδή συμφωνώ με το άρθρο που ακολουθεί το αναδιαβιβάζω με δυο ... μικρές παρατηρήσεις:\nΜετά την Βοσνία_Ερζεγοβίνη μας προσθέτουν κι' άλλο ένα μουσουλμανικό κράτος στο μαλακό υπογάστριο της ΕΕ\nΒλέποντας το συνημμένο, το Σκοπιανό πρωθυπουργό να καταθέτει στεφάνι κι' από πάνω να φαντάζει η Μεγάλη ... Σκόπια, είναι αρκετό για να θεωρήσουμε αδιαπραγμάτευτη κάθε υποχώρηση σε οτιδήποτε υποκρύπτει αλυτρωτισμό.\nΘα εισπράξουμε θύελλες ...\nΒέτο, ενίοτε, έχουν προβάλει για πολύ λιγότερο σοβαρούς λόγους, πολλές Δυνάμεις στο πλαίσιο του ΝΑΤΟ και της Ευρωπαϊκής Ένωσης. Απ' το Ηνωμένο Βασίλειο (η «σύνθετη» επίσημη ονομασία της «Βρετανίας», μάλιστα το πόποτε «Μεγάλης») ως την Ισπανία - είτε για την αλιεία του μπακαλιάρου είτε για την ονομασία των τυριών.\nΌποιος προβάλλει, για κάτι που αποτελεί ζωτικό του συμφέρον και απειλείται, veto ούτε σπυράκια βγάζει, ούτε τυφλώνεται ούτε πέφτει ο ουρανός στο κεφάλι του.\nΥπ' αυτήν την έννοιαν το «όχι» που αντέταξε ο Κυπριακός λαός στο Σχέδιο Ανάν ήταν ένα veto που έφερε την Κύπρο μέσα στην Ευρωπαϊκή Ένωση ως ενιαίο και κυρίαρχο κράτος κι όχι ως ένα διαμελισμένο, δυσλειτουργικό μόρφωμα, υποχείριο άλλων Δυνάμεων.\nΥπό την ίδιαν έννοιαν η συστηματικώς ψοφοδεής εξωτερική πολιτική που ασκεί η Ελλάδα, κατευνάζοντας διαρκώς την Τουρκία και εξυπηρετώντας δουλικά τις εκάστοτε επιλογές των ΗΠΑ, όχι μόνον φέρνει τη χώρα μας όλο και πιο κοντά σε μιαν αναπόφευκτη σύρραξη με τους συνεχώς αποθρασυνόμενους (και μονίμως προστατευμένους γείτονες) αλλά, ως τότε, μας καθιστά διπλωματικώς ανυπόληπτους. Κανείς δεν μας παίρνει στα σοβαρά. Ούτε η FYROM. Αυτό είναι επικίνδυνο.\nΠέραν από τις εθνικιστικές υστερίες της λαϊκιστικής Δεξιάς και πέραν από τις αυταπάτες ενός μικρού μέρους της Αριστεράς (που όμως κάνει μεγάλη φασαρία), το πρόβλημά μας με τα Σκόπια δεν είναι μόνον ιστορικό, δεν έρχεται απ' το παρελθόν, έρχεται απ' το μέλλον. Και εστιάζεται στον αλυτρωτισμό - ως ιδεολογία που κυριαρχεί όλο και περισσότερο στην κοινωνία των καλών κατά τα άλλα γειτόνων μας.\nΟ μεγαλοϊδεατισμός τους έχει εγκαταλείψει πλέον τους καφενέδες και τις κατά καιρούς σέχτες τού VMRO κι έχει εγκατασταθεί στα κυβερνητικά γραφεία, στο εκπαιδευτικό τους σύστημα και στα σύμβολα της εθνικής τους ταυτότητας. Στο μνημείο του εθνικού ήρωα της χώρας Γκότσε Ντέλτσεφ είναι χαραγμένος στο μάρμαρο ο χάρτης της «μεγάλης» Μακεδονίας (με τη Θεσσαλονίκη μέσα και τη Χαλκιδική) που κατεβαίνει ως τον Όλυμπο.\nΣτα σχολεία τους δεν μαθαίνουν πια ότι είναι «Μακεδόνες» γεωγραφικώς, που προέρχονται απ' τα σλαβικά φύλα που κατήλθαν τους 7ο και 8ο αιώνες (έστω αναμειγνυόμενα με τους γηγενείς), ούτε ότι η γλώσσα τους έλκει την καταγωγή της από εκείνην την εποχή (πρωτοβουλγαρική), αλλά αντιθέτως ότι ανήκουν στο παλαιότερο Μεσογειακό substratum, όπως οι Ίβηρες, οι Ιταλοί, οι Γάλλοι, οι Κέλτες, οι Εβραίοι, οι Ιρανοί και οι... Τούρκοι! Αντιθέτως, οι Έλληνες (με τους οποίους οι Μακεδόνες δεν είχαν βεβαίως-βεβαίως καμμίαν σχέση) έχουν υποσαχάρια καταγωγή!!!\nΌμως, αν όλα αυτά είναι άστοχα και καταγέλαστα, οι «αποδείξεις» που εμφανίζονται για να τα στηρίξουν είναι καθαρόαιμες ναζιστικές και αναλόγως χυδαίες. Επιστρατεύοντας έναν ωμό φυλετισμό οι γείτονές μας (Ντόντσκι) επικαλούνται γενετικά χαρακτηριστικά (στο τέλος θα μας μετράνε και τα κεφάλια) για να αποδείξουν ότι οι Μακεδόνες είναι αρχαιότεροι και απ' τους Μυκηναΐους, κατ' ευθείαν δε απόγονοι του Μεγαλέξανδρου («HLA genes in Macedonians and the sub-Saharan origin of the Greeks)\nΕθνικιστικό παραλήρημα περιθωριακών ή αφιόνισμα ενός ολόκληρου λαού που διεκδικεί ένα όνομα (χωρίς καν να ξέρει τι σημαίνει Μακεδόνας), μια ιστορική ταυτότητα που (ως πλαστή) τον καταδικάζει να 'ναι υποχείριο ξένων Δυνάμεων.\nΜε την τρέλα που εξαπολύεται στα Βαλκάνια ύστερα και απ' τις εξελίξεις στο Κοσσυφοπέδιο, υπάρχει ο κίνδυνος πολλοί στα Σκόπια που έχουν καβαλήσει το καλάμι, να καβαλήσουν τώρα και τον Βουκεφάλα (χωρίς ούτε αυτού το όνομα να ξέρουν τι σημαίνει).\nΣτις διεθνείς σχέσεις τα πάντα είναι θέμα ισχύος. Για μιαν ακόμα φορά οι ΗΠΑ σφάζουν τον ΟΗΕ στο γόνατο (με το Κόσοβο, όπως έκαναν με τη Γιουγκοσλαβία, το Ιράκ και το Αφγανιστάν), για μιαν ακόμα φορά ο χάρτης αλλάζει - «περιέργως πώς» παίρνοντας, στην περιοχή μας, τη μορφή που μέσες-άκρες τού είχαν δώσει οι Ναζί εν τη βασιλεία τους.\nΤην ίδια ώρα οι Σκοπιανοί μάς προσαγορεύουν «κρετίνους Έλληνες». Ιδού μια ωραία σύνθετη ονομασία. Ψυχραιμία. Η συζήτηση άλλωστε μαζί τους σε οποιοδήποτε επίπεδο απ' τα παραπάνω θα ήταν παιδαριώδης και ατελέσφορη.\nΟ μόνος λόγος για να πάρουν την Ελλάδα στα σοβαρά οι πάντες είναι να χρησιμοποιεί η χώρα κάθε φορά την ισχύ της. Αν την έχει. Αν θέλει ειρήνη. Αλλιώς ας κλαψουρίζουμε σαν ραγιάδες, ότι μας «τιμώρησε ο Θεός για τις αμαρτίες μας» ή ας επωφελούμεθα σαν άλλοι γραικύλοι μιας Pax Americana για τους ολιγαρχικούς και τους ολίγους (εις όλα).\nΆλλωστε αν χαθούμε, κάποιοι «διαφωτιστές» θα «επινοήσουν» στο μέλλον και θα «επιλέξουν» την... καταγωγή τους από μας. Όχι από τους Συβαρίτες, από τους Αβδηρίτες...\nΣΤΑΘΗΣ Σ. 20.ΙΙ.2008 stathis@enet.gr\nΑναρτήθηκε από SOT SOT στις 3/03/2008 05:21:00 μ.μ. 0 σχόλια Σύνδεσμοι σε αυτήν την ανάρτηση\nΑν τα μισά από τα αναγραφόμενα παρακάτω είναι αλήθεια, παρακαλώ, αν κάποιος γνωρίζει να με ενημερώσει το τι έχει πράξει το επίσημο κράτος. Αν το κράτος μας συνεχίσει να βουβαίνεται, πολύ γρήγορα, θα φθάσουμε εκεί μου έχουμε φθάσει και με τα Σκόπια -- αν δεν έχουμε φθάσει ...\nΚαμμιά «αντιρατσιστική» οργάνωση δεν θα δείτε να εκδίδει ανακοινώσεις (και καμμιά ομάδα «αντιεξουσιαστών» να καίει την Αθήνα) για την δασκάλα Χαρά Νικοπούλου. Καμμιά οργάνωση «προστασίας των ανθρωπίνων δικαιωμάτων» δεν θα δείτε να επεμβαίνει για την προστασία της δασκάλας από το τουρκικό παρακράτος. Κανέναν κύριο Δημητρά δεν θα δείτε να προσφεύγει στα Ελληνικά και στα ευρωπαϊκά δικαστήρια. Κανέναν «Ιό» δεν θα δείτε να φωνάζει για μια δασκάλα που έβαλε τους μαθητές της, χριστιανούς και μουσουλμάνους, πάνω από τους πράκτορες του τουρκικού προξενείου. Κανένα «φιλελεύθερο» ιστολόγιο του Διαδικτύου δεν θα δείτε να αναρτά μπανεράκια και κορδελίτσες για την δασκάλα Χαρά Νικοπούλου.\nΑς πούμε τα πράγματα με το όνομά τους: Η Θράκη μας είναι περιοχή μειωμένης κυριαρχίας. Η ηρωική δασκάλα Χαρά Νικοπούλου, η δασκάλα που δεν υπέκυψε τόσους μήνες στην πίεση του τουρκικού προξενείου, υπέστη την περασμένη Πέμπτη επίθεση και ξυλοδαρμό από τουρκόφρονα φανατικό. Το έγκλημά της; Τόλμησε να διδάσκει ελληνικά (βοηθητικά, δωρεάν, εκτός προγράμματος), σε όποιο παιδί ήθελε και είχε ανάγκη. Στην Αθήνα κανείς δεν συγκινείται - απορροφημένοι όλοι με τα ροζ DVD. Παραθέτω τρία σχετικά δημοσιεύματα.\nΤελικά, η υπόθεση της υποδιευθύντριας του μειονοτικού σχολείου στο Μεγάλο Δέρειο Χαράς Νικοπούλου δεν έχει κλείσει, αλλά δε φαίνεται και να συγκινεί κανέναν. Χθες στις 3 τα ξημερώματα ένας κάτοικος τη χτύπησε, με αποτέλεσμα να χρειαστεί να τοποθετήσει νάρθηκα στο χέρι. Να σημειωθεί ότι η κ. Νικοπούλου παρά την άσχημη εμπειρία βρήκε το κουράγιο και μήνυσε το δράστη. Χθες δικαζόταν το αυτόφωρο, ωστόσο, αναβλήθηκε για τη Δευτέρα, επειδή ο δικηγόρος του δράστη δεν μπορούσε να παραβρεθεί. Αλγεινή εντύπωση προκαλούν οι πληροφορίες, που θέλουν το δήμαρχο Ορφέα Βαγγέλη Πούλιο να ζητά από την κ. Νικολοπούλου να αποσύρει τη μήνυση, με το επιχείρημα ότι υπάρχει πιθανότητα να απαντήσει κι ο δράστης με μήνυση, με αποτέλεσμα να μπει και η ίδια φυλακή, ενώ το πρωί παραστάθηκε στο δικαστήριο ως μάρτυρας υπεράσπισης του ανθρώπου που της επιτέθηκε. Η κ. Νικολοπούλου αντιμετωπίζει τους τελευταίους μήνες την επίθεση των γνωστών κύκλων, που επιθυμούν να φύγει από το χωριό. Μάλιστα τον προηγούμενο Νοέμβριο έγινε σύσκεψη στο σχολείο του Μεγάλου Δερείου στην οποία συμμετείχαν ο διευθυντής και η υποδιευθύντρια, ο προϊστάμενος του γραφείου μειονοτικής εκπαίδευσης Κωνσταντίνος Τζιώτζιος, ο συντονιστής του γραφείου Σάββας Μαραγκός και γονείς των μαθητών. Ακολούθησε άλλη μία χωρίς την παρουσία γονέων. Ο προϊστάμενος του γραφείου μειονοτικής εκπαίδευσης προτίμησε, επικαλούμενος λόγους δεοντολογίας, να μην την ανακοινώσει επισήμως τα αποτελέσματα αυτής των συσκέψεων, ωστόσο, ανεπισήμως. είχε χαρακτηρίσει άκρως ικανοποιητική την απόδοση της δασκάλας πράγμα που σημαίνει ότι της παρέχει απόλυτη στήριξη και δεν υπάρχει κανένα ενδεχόμενο απομάκρυνσής της από το σχολείο. Την απόφαση αυτή επιβεβαίωσε, πάλι ανεπισήμως και ο διευθυντής του μειονοτικού σχολείου του Μεγάλου Δερείου, ο οποίος μάλιστα είχε συνταχθεί με τους γονείς που ήθελαν να διώξουν όχι μόνο από το σχολείο, αλλά και από το Δέρρειο την κ. Νικολοπούλου. Ποιο είναι το «έγκλημα» της κ. Χαράς Νικολοπούλου, κόρης του προέδρου του Αρείου Πάγου, η οποία δεν έψαξε να βρει μια «καλή θέση», όπως θα μπορούσε, αλλά προτίμησε να πάει, μαζί με το σύζυγό της στο Μεγάλο Δέρειο -και όχι, έστω στο Μικρό Δέρειο, που ζουν και χριστιανοί- για να διδάξει γράμματα στα παιδιά; Ότι έκανε μαθήματα ελληνικών στους μαθητές. Χθες τα ξημερώματα η κ. Νικολοπούλου, ήταν μόνη στο σπίτι, ο σύζυγός της έλειπε εκτός περιοχής. Έζησε τη βια και το νόμο του. Ισλάμ, μέσα στην Ελλάδα.\nΣας επισυνάπτω ένα σχετικό άρθρο που δημοσιεύτηκε στο τεύχος Ιανουαρίου 2008, της εφημερίδας "Ανατολή", για την πληρέστερη ενημέρωση σας.\nΤην έλεγαν Χαρά, μα χαρά σκορπούσε και στα παιδιά του Δημοτικού Σχολείου που παιδαγωγούσε με θέρμη, γεμίζοντάς τα με γνώση και αγάπη συνάμα. Η Χαρά Νικοπούλου με ενθουσιασμό υποδέχτηκε την αναγγελία της μετάθεσής της σε μειονοτικό δημοτικό σχολείο της Θράκης την σχολική χρονιά 2004 - 2005. Διέθετε τα μέσα και τις γνωριμίες για να επιτύχει ευνοϊκή μετάθεση στην πόλη της τη Θεσσαλονίκη, όμως συνειδητά δεν το επεδίωξε. Όταν μετέβη στο μειονοτικό χωριό Μέγα Δέρειο του Έβρου προκειμένου να διδάξει ως δασκάλα τα μουσουλμανόπουλα του δημοτικού σχολείου του χωριού την έθελξε η πανώρια θρακική φύση και γι' αυτό αποφάσισε μαζί με το σύζυγό της να εγκατασταθούν μόνιμα εκεί στην εσχατιά της Ελλάδας. Έκαναν όνειρα για το μέλλον για το χωριό για το σχολείο, για τα παιδιά, για την οικογένειά τους. Με το που πάτησαν το πόδι τους στο Μέγα Δέρειο πλημμύρισαν με αγάπη όχι μόνο τους λιγοστούς χριστιανούς μα και όλους τους μουσουλμάνους συμπολίτες τους (Σουνίτες και Αλεβήδες). Για πρώτη φορά στην ιστορία του δημοτικού σχολείου και του χωριού έδειξε μια δασκάλα, τόσο πηγαίο και ανιδιοτελές, ενδιαφέρον για τα παιδιά, τους μικρούς μαθητές της. Εκτός των καθημερινών μαθημάτων του σχολείου, η Χαρά παρέδιδε δωρεάν μαθήματα τα απογεύματα σε παιδιά με μαθησιακές δυσκολίες και δυσχέρεια στην ελληνική γλώσσα. Τα βοήθησε να νιώσουν ότι μπορούν να σπουδάσουν, να προκόψουν, να γίνουν ενεργά μέλη της ελληνικής κοινωνίας καλοί και αγαθοί «πολίτες της μάνας Ελλάδας που νοιάζεται για όλα τα τρυφερά βλαστάρια της. ΟΛΟΙ ανεξαιρέτως οι μαθητές της κυριολεκτικά την λάτρευαν. Οργανώνοντάς τους σε χορωδία και μαθαίνοντας τους πολλά ωραία τραγούδια τους οδήγησε σε βράβευση από την Ελληνική Πολιτεία με έπαθλο ένα δωρεάν ταξίδι στη Θεσσαλονίκη όπου η Χαρά με τους μαθητές της έδωσαν μουσική παράσταση και διέμειναν σε πολυτελές ξενοδοχείο της πόλης. Για τα περισσότερα παιδιά ήταν το πρώτο ταξίδι έξω από το χωριό τους. Πολλά αντίκριζαν για πρώτη φορά στη ζωή τους τη θάλασσα. Συγκινήθηκαν όλοι τους. Η Χαρά έδωσε πολλή αγάπη κι έτσι κέρδισε την εκτίμηση, την αποδοχή και το σεβασμό όλου του χωριού. Δυστυχώς αυτό δεν άρεσε σε κάποιους. Συγκεκριμένα, άτομα του χωριού όπως ο ψευτοϊμάμης και ο μουσουλμάνος διευθυντής του μειονοτικού σχολείου εξυπηρετούσαν τους σκοπούς του Τουρκικού Προξενείου Κομοτηνής φανατίζοντας το χωριό κάτω από τη σημαία του τουρκικού σοβινισμού που προέτασσε μίσος για όλους τους «γκιαούρηδες», δυσαρεστήθηκαν από τις δραστηριότητες της Χαράς που αντί για μίσος φύτευε την αγάπη και την ομόνοια στις καρδιές των μαθητών της και των γονιών τους. Έτσι καραδοκούσαν για την αφορμή που θα δημιουργούσε ένταση και θα ανάγκαζε τη Χαρά να φύγει από το σχολείο. Η αφορμή δεν άργησε να έλθει. Κάποια φθινοπωρινή μέρα του 2007, μέλη της σχολικής εφορείας ζήτησαν από τη Χαρά να τους δώσει για 2 μέρες τη σφραγίδα του σχολείου προκειμένου να την «δανείσουν» στο Τουρκικό Προξενείο Κομοτηνής ώστε να σφραγίσει κάποιους λαχνούς που προορίζονταν για το ταμείο του σχολείου. Η Χαρά φυσικά αρνήθηκε, τους εξήγησε ότι είναι παράνομο αυτό που ζητούν και τους πρότεινε να φέρουν τους λαχνούς του Τουρκικού Προξενείου στο σχολείο για να τους σφραγίσει η ίδια. Εκείνοι αρνήθηκαν και απόσπασαν τελικά τη σφραγίδα του σχολείου από το μουσουλμάνο διευθυντή παραδίδοντάς την στο Τουρκικό Προξενείο και επιστρέφοντάς την στο σχολείο μετά από 2 μέρες. Όταν το πληροφορήθηκε η Χαρά επισήμανε στο διευθυντή το παράνομο της ενέργειάς του και του έκανε αναφορά στην προϊσταμένη αρχή της. Αυτό στάθηκε η σταγόνα που ξεχείλισε το ποτήρι των εξτρεμιστών. Ο μουσουλμάνος διευθυντής κάνοντας μπροστά της άσεμνες χειρονομίες, απείλησε τη Χαρά ότι «αυτό που έκανε θα το πληρώσει», ότι «εδώ είναι Τουρκία» και ότι «δεν πρέπει να τα βάζει μαζί τους διότι είναι κυνηγοί και έχουν όπλα.». Η Χαρά έμεινε άναυδη. Το επόμενο διάστημα όλοι στο χωριό γύρισαν την πλάτη στη Χαρά. Δεν της μιλούσαν και της έδειχναν ότι είναι ανεπιθύμητη αυτή που τους ευεργέτησε με τόση αγάπη. Οι γονείς άρχισαν να μην στέλνουν τα παιδιά τους στο σχολείο και ξεκίνησε συλλογή υπογραφών στο χωριό με αίτημα την αποπομπή της Χαράς! Επενέβη η προϊσταμένη αρχή. Αντί όμως να δικαιώσει τη Χαρά, επέδειξε ραγιαδισμό απέναντι στους παράνομους ταραχοποιούς συνιστώντας στη Χαρά να ζητήσει, συγνώμη(!) και να αυτοσυγκρατηθεί! Ως συμβιβαστική λύση η Χαρά θα απομακρυνόταν από το χωριό και το σχολείο με τη λήξη της τρέχουσας σχολικής χρονιάς. Μέσα στο «κυρίαρχο» ελληνικό κράτος, ο τουρκικός εθνικισμός και μισαλλοδοξία νίκησαν για άλλη μια φορά. Η «γκιαούρισσα», δασκάλα θα έφευγε. Τα παιδιά θα αφήνονταν έρμαια στο σκοτάδι του μίσους του φανατισμού και της προπαγάνδας των πρακτόρων της Άγκυρας. Τι απέμεινε; Ένα δάκρυ στα μάτια των μαθητών που θα έχαναν την αγαπημένη δασκάλα τους με τα χρυσά μαλλιά και οι ζωγραφιές των τετραδίων τους με τις αφιερώσεις που έγραφαν προς την Χαρά για το «πόσο πολύ την αγαπούν»!.\n* Η "ΑΝΑΤΟΛΗ" είναι μηνιαία έκδοση για τον Ελληνισμό της καθ' ημάς Ανατολής\nτου Γιάννη Χ. Κουριαννίδη εκδότη του περιοδικού «Ενδοχώρα»\nΗ κόρη του Προέδρου του Αρείου Πάγου, η Χαρά Νικοπούλου, είναι δασκάλα. Δεν χρησιμοποίησε το αξίωμα του πατέρα της για να επιτύχει έναν «καλό» διορισμό. Διορίστηκε στο Μεγάλο Δέρειο του νομού Έβρου, σε ένα Πομακοχώρι που βρίσκεται σε υψόμετρο 600 μέτρα, απομονωμένο, που κατοικείται μόνο από μουσουλμάνους Πομάκους. Δεν επέλεξε ως τόπο κατοικίας της κάποιο κοντινό αστικό κέντρο (Σουφλί) ή έστω το Μικρό Δέρειο, στο οποίο διαμένουν και χριστιανοί και λειτουργούν κάποιες έστω κρατικές υπηρεσίες. Δεν έκανε δηλαδή αυτό που έκαναν και κάνουν όλοι οι άλλοι συνάδελφοί της. Επέλεξε να μείνει με τον σύζυγό της στο χωριό που διδάσκει, κοντά στους μαθητές και τις μαθήτριές της, κοντά στους ανθρώπους που εκτιμούν το έργο και την προσφορά της. Το νεαρό ζευγάρι μετέφερε ακόμη και τα πολιτικά του δικαιώματα στο χωριό και διαμένει εκεί, όχι μόνο τους μήνες του σχολικού έτους, αλλά ολόκληρο το χρόνο. Αυτή ακριβώς η αγάπη προς τον τόπο και τους ανθρώπους του, αυτή η ανιδιοτελής διάθεση για προσφορά εκ μέρους τους, έγινε αιτία για την στοχοποίησή τους από τους πράκτορες του τουρκικού προξενείου. Χρησιμοποιώντας διάφορα ψεύδη, εκβιάζοντας και πιέζοντας τους κατά τα άλλα φιλήσυχους Πομάκους, οι εγκάθετοι του τουρκικού προξενείου συλλέγουν υπογραφές για να διώξουν από το χωριό τη φιλότιμη δασκάλα και το σύζυγό της. «Αυτό το χωριό αγαπά μόνο τους Τούρκους που για αιώνες μένουν σ' αυτό», γράφουν στα εμετικά άρθρα τους οι πρακτορίσκοι, ενώ οι απειλές και οι εκφοβισμοί σε βάρος των δύο «ξένων» είναι πλέον σε ημερησία διάταξη! Και ενώ οι προσπάθειές τους ακόμη δεν αποδίδουν τα αναμενόμενα γι' αυτούς, αφού ελάχιστοι είναι οι γονείς που υποχώρησαν στις πιέσεις και ζητούν την απομάκρυνση της Χαράς από το χωριό τους, κι ενώ έφτασαν ακόμη και στο σημείο να καταθέσει στη Βουλή σχετική αναφορά ο βουλευτής Χατζηοσμάν του ΠΑΣΟΚ (το πρώην πρωτοπαλίκαρο του Σαδίκ και σημερινός πρόεδρος του κόμματος που αυτός είχε ιδρύσει!), η Χαρά έχει να αντιπαλέψει και με τον ακαταμάχητο γραικυλισμό των «λειτουργών» του ελληνικού κράτους, από το οποίο δεν είχε μέχρι σήμερα την παραμικρή στήριξη! Σύμφωνα μάλιστα με πληροφορίες μας από τα γραφεία της Μειονοτικής Εκπαίδευσης, οι προϊστάμενοί της έφτασαν στο σημείο να την επιπλήξουν, γιατί τις αναφορές που κατέθετε όλο αυτό το διάστημα τις πρωτοκολλούσε (κι έτσι τους έβαζε στον κόπο να τις προωθούν περαιτέρω ή τουλάχιστον να μη τις αποσιωπούν)! Προς τιμήν της, η ηρωική Χαρά Νικοπούλου, δεν υποκύπτει στις πιέσεις και δηλώνει ότι θα παραμείνει στη θέση της μέχρι να ολοκληρώσει το έργο της. Κι όλα αυτά, παρά το λαϊκό δικαστήριο που επεχείρησαν να στήσουν πριν λίγες ημέρες οι πρακτορίσκοι του προξενείου! Αναρωτιέμαι: Πόσους ανθρώπους έχουμε στην Ελλάδα σαν την δασκάλα Χαρά Νικοπούλου; Πέντε; Δέκα; Ίσως λέω και πολλούς! Τι κάνει το ελληνικό κράτος γι' αυτούς; Οι άνθρωποι αυτοί δικαιούνται πλέον να απαιτούν στήριξη. Πρόσφεραν και προσφέρουν την ψυχή τους την ίδια για την προκοπή αυτού του τόπου. Εδώ όμως, δεν μιλούμε ούτε καν για στήριξη. Εδώ βλέπουμε την πατρίδα για την οποία ματώνουν, να τους γυρνά την πλάτη και να τους περιφρονεί. Χαρά από το Δέρειο, Νίκο από την Ίμβρο, Κατερίνα και Νίκο από τα Σκόπια, Ελένη από τα κατεχόμενα της Κύπρου μας, Σεμπαεδήν από το Προσήλιο, αδέλφια μας από την Βόρειο Ήπειρο, δεν χρειάζεται να σας το πούμε ότι ο αγώνας πρέπει να συνεχιστεί. Το κάνετε και θα το κάνετε, γιατί έτσι λέει η ψυχή σας. Και να 'στε σίγουροι ότι αυτή είναι το μεγαλύτερό σας όπλο!\nΑναρτήθηκε από SOT SOT στις 3/03/2008 09:52:00 π.μ. 0 σχόλια Σύνδεσμοι σε αυτήν την ανάρτηση\nΕτικέτες ΘΡΑΚΗ, ΘΡΑΚΗ ΠΟΜΑΚΟΙ, ΤΟΥΡΚΙΑ ΕΛΛΑΣ\n▼ 2 Μαρτίου - 9 Μαρτίου (5)\nΈλαβα το μηνυμα που ακολουθεί και επειδή μου άρεσε...\nΞυλοκοπείται Ελληνίδα δασκάλα σε μειονοτικό χωριό ...


Sante Marie - Ξενοδοχεία\nΞενοδοχεία σε: Sante Marie\nΜάθετε περισσότερα για: Sante Marie\nSante Marie: Εξερευνήστε την πόλη\nSante Marie: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Sante Marie.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Sante Marie) θα βρείτε καταλύματα που ικανοποιούν τις ανάγκες όλων των ταξιδιωτών. Sante Marie: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Sante Marie), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Sante Marie) είναι εδώ με την εγγύηση χαμηλότερης τιμής μας.\nSante Marie: Τι να δείτε και να κάνετε\nSante Marie: Τι μπορείτε να δείτε στη γύρω περιοχή;\n• Μονή Istituto Suore Di Carita' S. Giovanni Antita (6,4 χλμ. από το κέντρο της πόλης)\n• Σπήλαια Val de 'Varri (10,1 χλμ. από το κέντρο της πόλης)\n• Δημοτικό Πάρκο του Ταλιακότσο (6,5 χλμ. από το κέντρο της πόλης)\n• Κτήριο Tacliacozzo Municipo (6,6 χλμ. από το κέντρο της πόλης)\n• Περιφερειακό Καταφύγιο Φύσης Montagne della Duchessa (12,4 χλμ. από το κέντρο της πόλης)\n>Sante Marie: Ποια είναι η καλύτερη περίοδος για να επισκεφτείτε αυτό το μέρος;


Ρόμπιν Ουίλιαμς: αυτοκτονία με μια ζώνη η επίσημη αιτία θανάτου | Pontos News\nΕΕ προς κράτη-μέλη: Μπορείτε να δώσετε όπλα στους Κούρδους του Ιράκ\n13 Αύγουστος 2014, 11:30 - Τελευταία Ενημέρωση: 17 Οκτώβριος 2014, 16:27\n«Ήταν πάντα ζεστός, ακόμα και στις πιο μαύρες του στιγμές», λένε τα παιδιά του.\nΚρεμάστηκε με μια ζώνη στη κρεβατοκάμαρά του αφού πρώτα προσπάθησε να κόψει τις φλέβες του με έναν σουγιά. Οι λεπτομέρειες για τις συνθήκες θανάτου του Ρόμπιν Ουίλιαμς, όπως ανακοινώθηκαν κατά τη διάρκεια συνέντευξης Τύπου, συνεχίζουν να τροφοδοτούν με θλίψη τους εκατομμύρια θαυμαστές του σε όλον τον κόσμο.\nΣύμφωνα με τον σερίφη της κομητείας Μαρίν, τον 63χρονο ηθοποιό βρήκε η προσωπική του βοηθός η οποία αποφάσισε να μπει μέσα στη κρεβατοκάμαρά του έπειτα από αρκετά χτυπήματα στην πόρτα. Στο σπίτι βρισκόταν και η γυναίκα του Ουίλιαμς η οποία κοιμόταν σε διαφορετικό δωμάτιο. Ο σερίφης ανακοίνωσε επίσης ότι το σώμα βρέθηκε σε καθιστή θέση με τον έναν ώμο να γέρνει στην πόρτα της ντουλάπας.\nΟι διασώστες και οι αστυνομικοί που έφτασαν στο σπίτι του ηθοποιού επιβεβαίωσαν τον θάνατό του επιτόπου ωστόσο θα χρειαστούν από δυο έως έξι εβδομάδες προκειμένου να εξακριβωθεί εάν στον οργανισμό του υπήρχαν τοξικές ουσίες ή όχι. Ασαφές παραμένει ακόμα το αν ο Ουίλιαμς άφησε πίσω του κάποιο σημείωμα.\nΤο μήνυμα των παιδιών του\nΌπως είναι φυσικό η είδηση της αυτοκτονίας του διάσημου ηθοποιού προκάλεσε φρενίτιδα στα μέσα ενημέρωσης. Δημοσιογράφοι έχουν κυριολεκτικά κατασκηνώσει έξω από το σπίτι του ενώ πληροφορίες για οικονομικά προβλήματα που μαζί με την χρόνια κατάθλιψη ίσως οδήγησαν στην μοιραία απόφαση, άρχισαν να μεταδίδονται με τη ταχύτητα του φωτός.\nΗ 25χρονη κόρη του Ουίλιαμς, Ζέλντα, ανακοίνωσε ότι αποφάσισε να κλείσει τον προσωπικό της λογαριασμό στο Twitter εξαιτίας κάποιων σχολίων που δέχτηκε από άλλους χρήστες. Χθες μαζί με τα αδέρφια της, τον 31χρονο Ζακ και τον 25χρονο Ρόμπιν εξέδωσαν μια ανακοίνωση στην οποία – μεταξύ άλλων – γράφουν: «Ήταν πάντα ζεστός, ακόμα και στις πιο μαύρες του στιγμές. Αν και ποτέ δε θα καταλάβουμε πώς γίνεται να τον αγαπούν τόσο πολύ και εκείνος να μην μπορεί να μείνει εδώ. Είναι όμως μια παρηγοριά να ξέρουμε ότι μοιραζόμαστε τη θλίψη μας για την απώλεια με εκατομμύρια».\nΘαυμαστές και ηθοποιοί αποτίουν φόρο τιμής (πηγή: Γαλλικό Πρακτορείο)\nΤμήμα σύνταξης pontos-news.gr με πληροφορίες από Los Angeles Times, Daily Mirror, Daily Mail, Independent


O Βασιλιάς αποδεικνύεται γυμνός - » Λιμάνι 24\nΚάτι φαίνεται να συμβαίνει με τον Αλέξη Τσίπρα το «δυνατό χαρτί» του ΣΥΡΙΖΑ , όπως έχει βαπτιστεί από πολλούς. Διαφορετικά δεν δικαιολογούνται τόσα πολλά αυτογκόλ το τελευταίο διάστημα.\nΔίνει για παράδειγμα συνέντευξη και δηλώνει πόσο καλοί είναι ο Κ. Καραμανλής και ο Β. Μειμαράκης σε αντίθεση με τον Κ. Μητσοτάκη! Το λέει αυτό ένας νηφάλιος πολιτικός ,ακόμα και αν θέλει να ευχαριστήσει διακριτικά « αντίπαλους » για υποθέσεις που αυτός γνωρίζει η για να βάλει τεχνηέντως σφήνες στο εσωτερικό της Ν.Δ; Ασφαλώς όχι.\nΠρώτον, γιατί είναι σαν να καρφώνει όσους είναι πιο βολικοί τουλάχιστον στα μάτια μου και στην αντίληψή του. Δεύτερο, γιατί φανερώνει το άγχος του απέναντι σε ένα απρόβλεπτο παίκτη που με το καλημέρα έδωσε προβάδισμα ψήφου στην Ν.Δ και τον περνάει σε δημοφιλία, καταλληλότητα για Πρωθυπουργό ,αλλά και σε όλα τα ποιοτικά χαρακτηριστικά από την εντιμότητα μέχρι το σύγχρονο πνεύμα και από την αποτελεσματικότητα μέχρι την κοινωνική ευαισθησία. Τρίτον, γιατί μια τέτοια δήλωση αποτελεί ομολογία προσωπικής και κομματικής ήττας όποτε και αν γίνουν εκλογές .\nΜακάρι να ήταν όμως μόνο αυτό. Πάει σε Υπουργικό Συμβούλιο , δηλώνει ότι το βασικό δεν είναι πια η διαπραγμάτευση και ας γνωρίζουν όλοι ότι καρκινοβατεί με αβέβαιες τις παρενέργειες αυτής της παράτασης της αβεβαιότητας , με καθημερινή επιβάρυνση ύψους εκατομ. ευρώ για την χώρα και τις τσέπες μας. Ωστόσο, συνεχίζει και ανακοινώνει ότι η χώρα μπήκε πια στην φάση της ανάπτυξης και στην βάση αυτής της παραδοχής ανέπτυξε μια όμορφη έκθεση ιδεών για την νέα πορεία της χώρας. Τραγέλαφος , φιάσκο! Την ίδια ώρα που λέγονταν αυτά , η ΕΛΣΤΑΤ ανακοίνωνε επίσημα ύφεση 1,2% ! Πως να το σχολιάσεις αυτό; Ως δείγμα άγνοιας, αυταπατών , νέων ψεμάτων ,αποπροσανατολισμού της κοινής γνώμης ;Το σίγουρο είναι ότι ο Πρωθυπουργός διαψεύστηκε πριν προλάβει να βγει από την συνεδρίαση του Υπουργικού Συμβουλίου ! Δεν τον τιμά ασφαλώς ,ούτε δείχνει να κατανοεί την πραγματικότητα και βεβαίως τα ίδια ισχύουν για το οικονομικό επιτελείο της Κυβέρνησης ,αλλά και όλο το κυβερνητικό σχήμα.\nΚάτι λοιπόν τρέχει με τον Α. Τσίπρα που βλέπει όλα να καταρρέουν γύρω του , να αυτοδιαψεύδεται σε ότι λέει, να μην πιάνουν τα ίδια « κόλπα » και να αποδεικνύονται αναποτελεσματικά τα επικοινωνιακά τρυκ του. Ο βασιλιάς αποδεικνύεται πια γυμνός και όσοι από τον Σεπτέμβριο του 2015 μετά και την τρίτη εκλογική του νίκη έσπευδαν να τον βλέπουν κυρίαρχο αυτόν και τον ΣΥΡΙΖΑ για τουλάχιστον μια δεκαετία ,κρύβουν τις παλιές αναλύσεις τους. Σκεφτείτε ότι όλα αυτά συμβαίνουν πριν το κλείσιμο της δεύτερης αξιολόγησης που τα μέτρα που θα την συνοδεύουν θα ισοδυναμεί με 4ο Μνημόνιο και την λαϊκή κατακραυγή που θα τα συνοδεύουν. Τότε , οχι μόνο οι οπαδοί του αλλά και οι « κρυφοί » φίλοι του από άλλους χώρους θα το έχουν γυρίσει .\nΔύσκολες εποχές για βασιλιάδες και για επικοινωνιακά « προικισμένους » ηγέτες που δεν διαθέτουν γνώση, παιδεία, ειλικρίνεια, καλή σχέση με την πραγματικότητα…\nΖΟΥΠΗΣ ΤΣΙΠΡΑΣ ΤΣΙΠΡΑΣ ΓΥΜΝΟΣ


Γεμίζει το ταμείο του ΑΠΟΕΛ και πάει για ενίσχυση – Athlitiki\nΓεμίζει το ταμείο του ΑΠΟΕΛ και πάει για ενίσχυση\nΠλατιά χαμόγελα στο ΑΠΟΕΛ και μεγλαλη ικανοποίηση για την πρόκριση η οποία διαγράφει την άσχημη εικόνα που παρουσίασε η ομάδα αρχικά με προπονητή τον Μπέιν. Ο Δώνης άλλαξε την εικόνα και τα δεδομένα ωστόσο κάποιες αδυναμίες που φάνηκαν πλέον υπάρχει χρήμα για να καλυφθούν με νέες μεταγραφές.\nΗ διοίκηση αναμένεται μέχρι την 31η Αυγούστου να βάλει στο ρόστερ τουλάχιστον δύο ακόμα ποδοσφαιριστές πρώτης διαλογής αφού θα καλύψει το κενό του Βάντερ και ενδεχομένως να φέρει ένα ακόμα πολυσύνθετο μεσοεπιθετικό.\nΜε την οικονομική άνεση που έχει αποκτήσει, είναι πλέον θέμα χρόνου να προκύψουν τα τελευταία και πιο ενδιαφέροντα μεταγραφικά νέα!\nΤΑ ΕΣΟΔΑ:Τα 12.7 εκ. είναι δεδομένα από την ΟΥΕΦΑ. Από εκεί και πέρα, υπολογίστε άλλα 2 εκατομμύρια από εισιτήρια των ομίλων, χορηγίες και άλλα έσοδα. Συν τα 6 σχεδόν εκατομμύρια σταθερά έσοδα και τότε τα 20 εκατομμύρια είναι ήδη στο ταμείο της εταιρείας ΑΠΟΕΛ ποδόσφαιρο ΛΤΔ.\nΠροσθέστε και τα 2.5 εκατομμύρια της Κοπεγχάγης, τις 300 περίπου χιλιάδες ευρώ από την πώληση του Βάντερ και η πρόσθεση πάει στα 23 εκατομμύρια τα οποία είναι στο χέρι της διοίκησης που πολύ πιθανόν όμως να αυξήσει τα έσοδα αφού με μόνο μία νίκη στους ομίλους του Τσάμπιονς Λιγκ βάζει ακόμα 1.5 εκ!


Προϋπολογισμός 2022 – Προϋπολογισμός φτώχειας και ανέχειας - Πανελλήνια Ομοσπονδία Λογιστών\nΠροϋπολογισμός 2022 – Προϋπολογισμός φτώχειας και ανέχειας\nΔημοσιεύτηκε από τον/την admin στις 15 Δεκεμβρίου 2021 15 Δεκεμβρίου 2021\nΣυλλαλητήρια ΣυνδικάτωνΠέμπτη 16/12:\n-Θεσσαλονίκη 6.30 μ.μ., στο Άγαλμα Βενιζέλου.\n-Και στις υπόλοιπες πόλεις της Ελλάδας\nΗ ΠΟΛ καλεί τα σωματεία της δύναμής της να συμμετέχουν στις κινητοποιήσεις που οργανώνουν εκατοντάδες συνδικαλιστικές οργανώσεις σε μια σειρά από πόλεις σε όλη τη χώρα για να καταδικάσουν τον αντιλαϊκό – ταξικό κρατικό προϋπολογισμό του 2022. Καλούμε κάθε συνάδελφο, κάθε εργαζόμενο, να συμμετέχει ώστε να δώσουμε μαζική μαχητική απάντηση στην κυβέρνηση\nΌσα όμορφα λόγια και να διαλέξουν για να μας κοροϊδέψουν, τα νούμερα αποκαλύπτουν την αλήθεια. Πρόκειται για έναν ακόμαπροϋπολογισμό που παίρνει από τους εργαζόμενους ενώ γεμίζει με παροχές και κέρδη τους μεγαλοεπιχειρηματίες. Έρχεται να ολοκληρώσει το «θεάρεστο» έργο του νόμου Χατζηδάκη και τόσων ακόμα νόμων που φορτώνουνμε βάρη την πλάτη του λαού.\nΠερικοπή 348 εκατ. ευρώ προς νοσοκομεία, Πρωτοβάθμια Υγεία και ΕΟΠΠΥ. Που να μην είχαμε και πανδημία δηλαδή.\nΤεράστιες μειώσεις για συντάξεις και επιδόματα ανεργίας. Μείωση 1,133 δις ευρώ προς οργανισμούς Κοινωνικής Ασφάλισης, μείωση κατά 149 εκ. για τους ανέργους, μείωση κατά 183 στις παροχές προνομιακούχαρακτήρα.\nΤριπλασιασμός των δαπανών για «πράσινη και ψηφιακή μετάβαση».Δηλαδή πακτωλός χρημάτων σε επενδυτές μέσω Δημοσίων επενδύσεων, ΕΣΠΑ, Ταμείο ανάκαμψης\nΕκτόξευση της φορολογίας.Η συμμετοχή των επιχειρηματικών ομίλωνστα φορολογικά έσοδα είναιμόλις 5,46%. Το υπόλοιπο 94,54% των φόρων το πληρώνει ο εργαζόμενος λαός!\nΣυνολικά 7,5 δις προς το ΝΑΤΟ!Τι και αν οι σοβάδες πλακώνουν τα παιδιά μας, τι και αν με την βροχούλα πνίγονται περιοχές, τι και αν καίγεται κάθε χρόνο η χώρα από άκρη σε άκρη, αφού δεν δίνεται ψίχουλο για αντιπυρική, αντιπλημμυρική, αντισεισμική θωράκιση.\nΗ κυβέρνηση της ΝΔ, παίρνοντας τη σκυτάλη από τον ΣΥΡΙΖΑ και τις προηγούμενες κυβερνήσεις, συνεχίζει για λογαριασμό των συμφερόντων των επιχειρηματικών ομίλων να ξηλώνει ότι έχει απομείνει όρθιο από τα εργασιακά δικαιώματα, συνεχίζει ακόμα πιο έντονα την επίθεση απέναντι μας.\nΝα πάρουμε την κατάσταση στα χεριά μας!\nΛύση και διέξοδος είναι οι αγώνες για να μπουν εμπόδια στη στρατηγική των επιχειρηματικών ομίλων και των κομμάτων τους, διεκδικώντας υπογραφή κλαδική ΣΣΕ, αυξήσεις σε μισθούς και συντάξεις, κατάργηση των αντεργατικών νόμων που τσακίζουν το λαϊκό εισόδημα, μείωση της φορολογίας και κατάργηση των χαρατσιών, σύγχρονα δικαιώματα στη δουλειά, στη μόρφωση, στη ζωή, μέτρα ανακούφισης από το κύμα ακρίβειας.\nΕίναι ανάγκη να διαμορφωθεί ένα απεργιακό μέτωπο σε κλάδους και χώρους δουλειάς. Ένα μέτωπο αντεπίθεσης για την απόκρουση της βάρβαρης αντιλαϊκής πολιτικής, για κατάργηση του νόμου Χατζηδάκη και του ΓΕΜΗΣΟΕ, για την αλλαγή του συσχετισμού δυνάμεων υπέρ του ταξικού κινήματος, για δρόμο ανάπτυξης υπέρ του λαού και όχι των επιχειρηματικών ομίλων. Να δυναμώσει η πάλη μέσα στους εργασιακούς χώρους, να ενισχυθεί το κύμα ανυπακοής σε αυτήν την πολιτική σε κάθε συνοικία, σε κάθε σχολειό και σχολή.\nΣυνεχίζουμε πιο αποφασιστικά την πάλη για:\nΑυξήσεις στους μισθούς. Κανείς εργαζόμενος χωρίς Συλλογική Σύμβαση Εργασίας. Επιστροφή του 13ου και 14ου μισθού. Να καταργηθεί ο αντεργατικός νόμος με τον οποίο ο κατώτατος μισθός ρυθμίζεται με Υπουργική Απόφαση.\nΕπίδομα ανεργίας 600 ευρώ σε όλους τους ανέργους χωρίς όρους και προϋποθέσεις.\nΕπιστροφή της 13ης και 14ης σύνταξης, αλλά και όλων των απωλειών της τελευταίας δεκαετίας στις συντάξεις.\nΜειώσεις κατά 50% των τιμολογίων σε ρεύμα, νερό, τηλέφωνο, internet και των εισιτηρίων στα Μέσα Μαζικής Μεταφοράς. Μείωση των τιμών στα βασικά διατροφικά αγαθά και στα καύσιμα.\nΜείωση του ΦΠΑ και κατάργηση των έμμεσων φόρων στα είδη πλατιάς λαϊκής κατανάλωσης. Κατάργηση του ΕΝΦΙΑ για τις εργατικές και λαϊκές οικογένειες. Αφορολόγητο στα 12.000 ευρώ με προσαύξηση 3.000 ευρώ για κάθε παιδί.\nΤην άμεση επιδότηση ενοικίου για λαϊκές οικογένειες και εργαζόμενους με χαμηλό εισόδημα και πολύτεκνες οικογένειες. Χορήγηση μηνιαίου στεγαστικού επιδόματος 300 ευρώ σε όλους τους φοιτητές που σπουδάζουν μακριά από την οικία τους.\nΟΛΕΣ ΚΑΙ ΟΛΟΙ ΣΤΑ ΣΥΛΛΑΛΗΤΗΡΙΑ ΤΩΝ ΣΥΝΔΙΚΑΤΩΝ ΣΕ ΟΛΗ ΤΗ ΧΩΡΑ\nΌλοι στα Συνδικάτα! Όλοι στον Αγώνα!\nΓια να διεκδικήσουμε δουλειά και ζωή με σύγχρονα δικαιώματα\nΌλες/οι στις συγκεντρώσεις των σωματείων και της ΟΓΕ σε όλη την χώρα με σύνθημα: “Εκμετάλλευση, πόλεμοι και βία. Ασπίδα προστασίας η πάλη για τη γυναικεία ισοτιμία και τη χειραφέτηση των λαών”. Η φετινή 8η Μάρτη Διαβάστε περισσότερα…


Υπηρεσία Πολιτικής Αεροπορίας - Διεύθυνση Διευθέτησης Ροής Εναέριας Κυκλοφορίας και Διαχείρισης Εναερίου Χώρου (Δ17)\nΗ ΥΠΑ ΟΡΓΑΝΩΣΗ ΚΕΝΤΡΙΚΗ ΥΠΗΡΕΣΙΑ ΓΕΝΙΚΗ ΔΙΕΥΘΥΝΣΗ ΦΟΡΕΑ ΠΑΡΟΧΗΣ ΥΠΗΡΕΣΙΩΝ ΑΕΡΟΝΑΥΤΙΛΙΑΣ (ΓΔΦΠΥΑΝ) ΔΙΕΥΘΥΝΣΗ ΔΙΕΥΘΕΤΗΣΗΣ ΡΟΗΣ ΕΝΑΕΡΙΑΣ ΚΥΚΛΟΦΟΡΙΑΣ ΚΑΙ ΔΙΑΧΕΙΡΙΣΗΣ ΕΝΑΕΡΙΟΥ ΧΩΡΟΥ (Δ17)\nΔΙΕΥΘΥΝΣΗ ΔΙΕΥΘΕΤΗΣΗΣ ΡΟΗΣ ΕΝΑΕΡΙΑΣ ΚΥΚΛΟΦΟΡΙΑΣ ΚΑΙ ΔΙΑΧΕΙΡΙΣΗΣ ΕΝΑΕΡΙΟΥ ΧΩΡΟΥ (Δ17)\nΠροιστάμενος: Δήμητρα Τανισκίδου\nΤΜΗΜΑ ΥΠΟΣΤΗΡΙΞΗΣ ΚΑΙ ΕΝΗΜΕΡΩΣΕΩΝ\nΗ έκδοση προγραμμάτων εργασίας προσωπικού.\nΗ προώθηση της εκπαίδευσης των ελεγκτών εναέριας κυκλοφορίας στα καθήκοντα του ελεγκτού ροής κυκλοφορίας και η παρακολούθηση και αξιολόγηση της επάρκειάς τους.\nΗ ενημέρωση των ελεγκτών ροής κυκλοφορίας σε θέματα διευθέτησης ροής κυκλοφορίας και χωρητικότητας.\nΗ ενημέρωση των ελεγκτών εναέριας κυκλοφορίας των ΚΕΠ και των αεροδρομίων για θέματα ροής και χωρητικότητας.\nΗ διερεύνηση και ανάλυση των συμβάντων που σχετίζονται με τη διευθέτηση ροής κυκλοφορίας και χωρητικότητας.\nΗ εισήγηση και παρακολούθηση εφαρμογής των δεικτών μέτρησης ποιότητας και αποδοτικότητας.\nΗ εξειδίκευση και εφαρμογή της πολιτικής και των μέτρων ασφαλείας και προστασίας για τις υπηρεσίες εναέριας κυκλοφορίας.\nΗ γραμματειακή υποστήριξη και μερική διαχείριση υλικού.\nΤΜΗΜΑ ΣΤΡΑΤΗΓΙΚΟΥ ΣΧΕΔΙΑΣΜΟΥ ΡΟΗΣ ΕΝΑΕΡΙΑΣ ΚΥΚΛOΦΟΡΙΑΣ\nΟ σχεδιασμός και η εισήγηση ενεργειών για τη διευθέτηση της ροής της εναέριας κυκλοφορίας στη στρατηγική φάση.\nΗ επεξεργασία και ο καθορισμός των οδεύσεων των ρευμάτων εναέριας κυκλοφορίας για τη βέλτιστη χρήση του εναέριου χώρου.\nΗ ανάλυση και αξιολόγηση των μακροπρόθεσμων προβλέψεων για την εξέλιξη της κυκλοφορίας και η διαμόρφωση και υποβολή σχετικών εισηγήσεων αρμοδίως.\nΟ καθορισμός της χωρητικότητας των τομέων ελέγχου των ΚΕΠ, καθώς και των αεροδρομίων σε συνεργασία με τις εμπλεκόμενες υπηρεσίες.\nΗ εκπόνηση μελετών για τη βελτίωση της χωρητικότητας.\nΗ τήρηση αρχείου και στατιστικών στοιχείων για την αεροπορική κίνηση και τις καθυστερήσεις λόγω μέτρων διευθέτησης ροής εναέριας κυκλοφορίας.\nΗ ανάλυση των αιτίων των καθυστερήσεων και η εισήγηση μέτρων και ενεργειών για αντιμετώπιση του φαινομένου.\nΗ ενημέρωση της βάσης αεροπορικών δεδομένων του Ευρωπαϊκού Οργανισμού Ασφάλειας της Αεροναυτιλίας (EUROCONTROL).\nΤηλ: 210 9972656\nΤΜΗΜΑ ΠΡΟΤΑΚΤΙΚΟΥ ΚΑΙ ΤΑΚΤΙΚΟΥ ΣΧΕΔΙΑΣΜΟΥ\nΗ επεξεργασία και ανάλυση των αεροπορικών δεδομένων, όπως αυτά διαμορφώνονται κατά τις φάσεις προτακτικού και τακτικού σχεδιασμού και η αντίστοιχη προσαρμογή του στρατηγικού σχεδιασμού στα δεδομένα αυτά.\nΟ συντονισμός των μονάδων εναέριας κυκλοφορίας με τον πυρήνα διαχείρισης εναέριας κυκλοφορίας και το EUROCONTROL, για τη βέλτιστη διευθέτηση ροής εναέριας κυκλοφορίας και χωρητικότητας στις προαναφερόμενες φάσεις.\nΗ συνεργασία ΥΠΑ και Πολεμικής Αεροπορίας με δημιουργία κοινού γραφείου «Πυρήνα Διαχείρισης της Εναέριας Κυκλοφορίας» (Airspace Management Cell, AMC) υπεύθυνου για το συντονισμό των δραστηριοτήτων των δύο πλευρών για την πληρέστερη επιχειρησιακή εκμετάλλευση του εναέριου χώρου στην Περιοχή Πληροφοριών Πτήσεων (FIR) Αθηνών (Ευέλικτη Χρήση Εναέριου Χώρου/Flexible Use of Airspace FUA AMC).\nΤΜΗΜΑ ΣΧΕΔΙΑΣΜΟΥ ΕΝΑΕΡΙΟΥ ΧΩΡΟΥ\nΗ μελέτη και υποβολή εισηγήσεων για τη γενική οργάνωση και αποδοτική εκμετάλλευση της περιοχής πληροφοριών πτήσεων Αθηνών.\nΗ καθιέρωση διαδικασιών συντονισμού στρατηγικού επιπέδου με τις στρατιωτικές αρχές.\nΗ καθιέρωση αεροναυτιλιακών κριτηρίων διαχωρισμού αεροσκαφών και ελάχιστων υψών πτήσης, σύμφωνα με τα διεθνή πρότυπα.\nΗ μελέτη, ο συντονισμός και η εισήγηση εγκατάστασης συστημάτων πλοήγησης.\nΗ βελτίωση του υφιστάμενου δικτύου αεροδιαδρόμων.\nΗ καθιέρωση επικίνδυνων, απαγορευμένων και περιορισμένων περιοχών.\nΟ σχεδιασμός προσωρινά περιορισμένων περιοχών για λόγους ασφάλειας.\nΗ διαχείριση ειδικών πτήσεων.\nΗ κατηγοριοποίηση εναέριου χώρου.\nΗ παρακολούθηση εξελίξεων που προκύπτουν από διεθνείς οργανισμούς.\nΟ σχεδιασμός και η οργάνωση των λειτουργικών τμημάτων του εναέριου χώρου.\nΤηλ: 210 8916319, 6169, 6220\nΤΜΗΜΑ ΕΝΟΡΓΑΝΩΝ ΔΙΑΔΙΚΑΣΙΩΝ\nΟ σχεδιασμός τερματικών περιοχών ελέγχου, ζωνών ελέγχου και ζωνών κυκλοφορίας αεροδρομίου.\nΗ εκπόνηση ενόργανων διαδικασιών προσέγγισης (άφιξης-αναχώρησης-κράτησης αεροσκαφών) και τροχών κύκλου αεροδρομίου, για πολιτικά και στρατιωτικά αεροσκάφη σε πολιτικά και στρατιωτικά αεροδρόμια.\nΗ μελέτη, ο συντονισμός και η υποβολή εισηγήσεων σχετικά με τις ανάγκες των αεροδρομίων σε συστήματα πλοήγησης.\nΗ συμμετοχή στον από αέρα έλεγχο νέων διαδικασιών.\nΤηλ: 210 8916332, 6168\nΤΜΗΜΑ ΣΧΕΔΙΑΣΜΟΥ ΑΣΚΗΣΕΩΝ ΕΛΛΗΝΙΚΩΝ ΚΑΙ ΞΕΝΩΝ ΑΕΡΟΣΚΑΦΩΝ\nΗ συνεργασία με στρατιωτικές αρχές για την εξυπηρέτηση αναγκών ξένης και ελληνικής στρατιωτικής κυκλοφορίας.\nΗ καταγραφή αιτημάτων για ασκήσεις αεροσκαφών μέσα στην περιοχή πληροφοριών πτήσεων Αθηνών.\nΟ σχεδιασμός και η δέσμευση εναέριου χώρου για τη πραγματοποίηση των ασκήσεων.\nΗ εντολή έκδοσης και ο έλεγχος ορθότητας σχετικών αγγελιών διεθνούς διανομής.\nΟ συντονισμός με το υπουργείο Εξωτερικών για δραστηριότητες ξένων αεροσκαφών στη περιοχή πληροφοριών πτήσεων Αθηνών.\nΗ δέσμευση και ο συντονισμός εκχώρησης πεδίων βολής και ραδιοβολίσεων


Συναδινός: «Στις 9 Σεπτεμβρίου θα καθαιρέσω όλο το ΔΣ της ΕΠΟ» | ΕΠΟ | gazzetta.gr\nΤετάρτη, 31 Αυγούστου 2016 - 19:27\nΣυναδινός: «Στις 9 Σεπτεμβρίου θα καθαιρέσω όλο το ΔΣ της ΕΠΟ»\nΤΕΛΕΣΙΓΡΑΦΟ ΠΟΛΙΤΕΙΑΣ ΣΤΗΝ ΟΜΟΣΠΟΝΔΙΑ!\nΞεκάθαρος πως θα τηρηθεί ο νόμος κατά γράμμα και πως αν δεν έχουν υπάρξει παραιτήσεις των έκπτωτων μελών του ΔΣ της ΕΠΟ, στις 9 Σεπτεμβρίου θα καθαιρέσει όλο το Συμβούλιο, εμφανίστηκε ο Γενικός Γραμματέας Αθλητισμού Ιούλιος Συναδινός.\nΟ γενικός γραμματέας αθλητισμού, με δηλώσεις του στον ραδιοφωνικό σταθμό στο «Κόκκινο 105.5», ανέφερε συγκεκριμένα: «Είναι οι τελευταίες πράξεις ενός δυσάρεστου σήριαλ για το ποδόσφαιρο. Υπάρχουν ήδη βουλεύματα για τους 6 συμβούλους της ΕΠΟ που εμπλέκονται στην υπόθεση της κάρτας υγείας. Η θέση μας είναι σαφής. Δεν αφορά μόνο την Επιτροπή Δεοντολογίας, αλλά και τη διαιτησία και τα πειθαρχικά. Αναμένουμε τις αποφάσεις της ΦΙΦΑ. Εάν δεν τηρηθούν τα συμφωνηθέντα, δεν πρόκειται να ξεκινήσει το πρωτάθλημα.\nΟι ''6'' είναι έκπτωτοι και τίθεται θέμα νομιμότητας για όσες αποφάσεις έχουν παρθεί. Θα κριθούν από τη δικαιοσύνη. Είμαι έτοιμος να υπογράψω την καθαίρεση όλου του ΔΣ της ΕΠΟ εάν δεν τηρήσουν την προθεσμία στις 9 Σεπτεμβρίου. Εάν κηρυχθεί έκπτωτο όλο το ΔΣ, θα διοριστεί προσωρινό από πρωτοδικείο. Είναι η πρώτη φορά που ο κόσμος αναγνωρίζει ότι μια κυβέρνηση συγκρούεται με τα συμφέροντα που καταδυναστεύουν το ποδόσφαιρο».


***** ΞΕΝΟΔΟΧΕΊΑ MANDARIN ORIENTAL, ΜΑΝΊΛΑ *****\nMandarin Oriental Μανίλα\nMakati Avenue Makati City, Μανίλα, Φιλιππίνες\nΤο κλασικό Mandarin Oriental Ξενοδοχείο βρίσκεται στην περιοχή Μακάτι δίπλα σε εστιατόρια και μπαρ. Προσφέροντας διαμονή σε 18-όροφο κτίριο, το ξενοδοχείο συνδυάζει μοντέρνο στιλ αρχιτεκτονικής και σύγχρονες παροχές.\nΗ εξαιρετική τοποθεσία μόλις 10 λεπτά με τα πόδια από το σταθμό του τρένου Σταθμός Buendia MRT προσφέρει γρήγορη πρόσβαση σε Εθνικό Μουσείο, που είναι 6 χλμ μακριά. Το κατάλυμα απέχει 8 χλμ από το κέντρο της πόλης.\nΤο ξενοδοχείο αποτελείται από 442 πολυτελή δωμάτια, εξοπλισμένα με ασύρματο internet, καλωδιακή τηλεόραση, ψυγείο, πρέσα παντελονιών και γραφείο εργασίας. Όλα τα μπάνια προσφέρουν ντους, σεσουάρ και μπουρνούζια.\nΚάθε μέρα το δωρεάν πρωινό σερβίρεται στην τραπεζαρία. Το σνακ μπαρ σερβίρει κοκτέιλ, τσάγια και κρασιά.\nΤο Mandarin Oriental Ξενοδοχείο βρίσκεται μόλις 15 λεπτά οδικώς από το Ninoy Aquino Intl αεροδρόμιο.\nΟι επισκέπτες μπορούν να χρησιμοποιήσουν υπηρεσίες πορτιέρη, υπηρεσία δωματίου και υπηρεσία shopping, καθώς και σαλόνι ομορφιάς, κομμωτήριο και ανελκυστήρα.\nΟι επισκέπτες θα βρουν μέσα ξαπλώστρες, πισίνα και αίθουσα χορού στη διάθεσή τους. Οι παροχές φίτνες περιλαμβάνουν γυμναστήριο και κέντρο φίτνες.\nMandarin Oriental, Φιλιππίνες\nPerla Mansion Μανίλα\nRodello's Bed & Breakfast Μανίλα\nDar Zahia 4* Μαρακές\nSilka Maytower 3* Κουάλα Λουμπούρ\nRezydencja Belweder-klonowa 3* Βαρσοβία\nCozy At Ten 3* Μπανγκόκ\nChez Grace Κάννες\nTwo-Bedroom Oakwater Villa #2755 Ορλάντο\nGrand Lagonissi 5* Αθήνα\nStatus 4* Αθήνα\nSaif Tarifa Beach 3* Ταγγέρη\nHoliday Express & 3* Gonzales\nHyatt Place Airport Tyvola Road 3* Σάρλοτ\nLa Maison Du Cinema 3* Εσαουίρα\nThe Hallewell Road Guest House 3* Μπέρμιγχαμ\nCasa Di Carlo 2* Εσαουίρα\nThe Lighthouse Seaside\nPerun 4* Μπάνσκο\nMagas 2* Mykonos Town\nSentido Vasia And Spa 5* Σίσσι\nBintzan 3* Γαστούρι


Greveniotis.gr - Δεν τα κατάφερε - εκτός κυπέλλου ο Πυρσός\nΚυριακή, 15 Σεπτέμβριος 2013 20:15\nΔεν τα κατάφερε - εκτός κυπέλλου ο Πυρσός\nΜε ήττα ξεκίνησε τις αγωνιστικές του υποχρεώσεις ο Πυρσός Γρεβενών καθώς ηττήθηκε από τον Εθνικό Φιλιππιάδας με 3 – 0\nΜε εντυπωσιακό τρόπο επέστρεψε στη Γ΄ Εθνική Κατηγορία ο Εθνικός Φιλιππιάδας. Στο δημοτικό στάδιο Φιλιππιάδας ο Εθνικός ήταν καλύτερος στο μεγαλύτερο διάστημα του αγώνα, δεν κινδύνεψε παρά ελάχιστες φορές, πέτυχε 3 γκολ ενώ...\nδημιούργησε κι άλλες ευκαιρίες.\nΟ Εθνικός ευτύχησε πολύ νωρίς και συγκεκριμένα μόλις στο πρώτο λεπτό να προηγηθεί στο σκορ. Το γκολ έκανε ακόμη πιο βαριά τα πόδια των παικτών του Πυρσού Γρεβενών, ενώ οι παίκτες του Εθνικού διαχειρίστηκαν το παιχνίδι με τον καλύτερο τρόπο, έχοντας τον έλεγχό του και πιέζοντας για να πετύχουν και το δεύτερο γκολ. Αυτό το πέτυχαν λίγο μετά την έναρξη του Β΄ ημιχρόνου, και συγκεκριμένα στο 53΄ με πέναλτι βάζοντας στέρεες βάσεις για τη νίκη της ομάδας του Εθνικού. Ένα λεπτό πριν τη λήξη οι γηπεδούχοι πέτυχαν και το τρίτο γκολ, με διαγώνιο σουτ του Μούτου.\n1΄ σέντρα Κολιάκη και ο Παναγιωτόπουλος με κεφαλιά το 1-0.\n7΄ σέντρα του Μούτα σουτ του Παναγιωτόπουλου στην κίνηση μπλόκαρε ο Αλεξίου.\n14΄ κίτρινη κάρτα στον Παπαβασιλείου.\n25΄ σουτ του Θεοδώρου άουτ.\n27΄ σέντρα του Τζερεμέ σουτ του Δούμα από καλή θέση άουτ.\n39΄ κίτρινη στον Τσακανίκα.\n44΄ σουτ του Δούμα από το ύψος της μεγάλης περιοχής άουτ.\n45΄ κίτρινη σε Θεοδώρου και Τζερεμέ.\n53΄ανατροπή Θεοδώρου από τον Γκαραγκούνη και ο κος Τζοφώλης έδειξε το σημείο του πέναλτι. Την εκτέλεση ανέλαβε ο Παναγιωτόπουλος ο οποίος έκανε το 2-0.\n55΄ κίτρινη στον Κοσμίδη.\n56΄ κίτρινη στον Κολιάκη.\n59΄ κίτρινη στον Σκέντο.\n60΄ σουτ του Μούτα έδιωξε ο Αλεξίου σε κόρνερ.\n68΄κίτρινη στον Σιαπέρα.\n82΄κίτρινη στον Ρόβα.\n85΄κίτρινη στον Μπαντή.\n86΄πάσα του Μούτου στον Γεωργίου και ο τελευταίος μόνος του απέναντι από το Αλεξίου πλάσαρε άουτ.\n88΄ ο Μούτος με σουτ το 3-0.\nΔιαιτητής: Τζοφώλης (Τρικάλων)\nΒοηθοί: Τζάνης (Τρικάλων)-Τίκας Δ.Χ. (Καρδίτσας)\nΕθνικός Φιλιππιάδας (Γιώργος Γιάννος): Μπαντής, Μούτας, Κοντογεώργος, Δάρδας, Σιαπέρας, Παπαβασιλείου, Κολιάκης (67΄Γιαννούλης), Τσακανίκας (86΄Τσιφλίδης), Παναγιωτόπουλος, Γεωργίου, Θεοδώρου (82΄Μούτος).\nΠυρσός Γρεβενών (Ανδρέας Λέτσιος):Αλεξίου, Γκαραγκούνης, Μπόλλος, Κυριακίδης, Σκέντος, Χαραλαμπίδης (75΄ Σπανίδης), Τζερεμές, Ιωαννίδης, Δούμας, Κοσμίδης (79΄Ρόβας), Γκέτσιος (46΄ Καραγιάννης Χ.).


Το μόνο χοιρινό στον κόσμο που τρέφεται με ελαιόλαδο, ήρθε από την CRETA FARMS! - Diatrofi.gr | Υγιεινή Διατροφή, Ευεξία και Υγεία\nΤο μόνο χοιρινό στον κόσμο που τρέφεται με ελαιόλαδο,ήρθε από την CRETA FARMS!\nΑθηνά , 29 Μαΐου 2017 – Mία καινούρια κατηγορία ανοίγει για ακόμα μία φορά, η σειρά Εν Ελλάδι της CRETA FARMS με τη δημιουργία του μοναδικού χοιρινού στον κόσμο που τρέφεται με εξαιρετικά παρθένο ελαιόλαδο!\nΗ CRETA FARMS, ως ο μεγαλύτερος παραγωγός χοιρινού κρέατος στην Ελλάδα και μέλος των European Pig Producers – των μεγαλύτερων παραγωγών χοιρινού στην Ευρώπη – δεν θα μπορούσε να μείνει εκτός της αγοράς του νωπού κρέατος με ακόμα μία καινοτομία! Το «χοιρινό Εν Ελλάδι» ειδικής εκτροφής πρόκειται για ένα νέο προϊόν, με ελληνική προέλευση και κρητική καταγωγή, αποτέλεσμα 4ετούς εργαστηριακής μελέτης με ελληνικό πανεπιστήμιο.\nΗ CRETA FARMS με αυτή την καινοτομία έρχεται να δώσει λύση στην ανάγκη του καταναλωτή για εγγυημένα ΕΛΛΗΝΙΚΟ προϊόν, καλό χοιρινό κρέας, από μία εταιρία που έχει αποδείξει ότι δεν φοβάται να μιλήσει για προέλευση και ποιότητα. Περνώντας 47 στάδια ελέγχου, η CRETA FARMS εγγυάται για το χοιρινό από τη γέννηση του μέχρι το ράφι και τον πάγκο επιλεγμένων σούπερ μάρκετ. Ο καταναλωτής έχει τη δυνατότητα να ανακαλύψει διαφορετικές κοπές σε νωπό κρέας, αλλά και μία ποικιλία συσκευασμένων: μπριζόλα, πανσέτα, σνίτσελ, σουβλάκια, μπιφτέκι πλήρες και άπαχο, τηγανιά μεθυσμένη, μαριναρισμένο ρολό, λουκάνικο νωπό, πλήρες και άπαχο.\nΟ κος. Κωνσταντίνος Δομαζάκης, Αντιπρόεδρος και Διευθύνων Σύμβουλος CRETA FARMS δήλωσε: «Το σημαντικότερο που έχουμε καταφέρει όλοι μαζί στην CRETA FARMS είναι να δημιουργούμε προϊόντα που όχι μόνο έχουν καλύτερη θρεπτική αξία αλλά και μοναδική γεύση! Αυτή ακριβώς τη διαφορά θα καταλάβετε όταν δοκιμάσετε το Εν Ελλάδι χοιρινό ειδικής εκτροφής. Και η διαφορά αυτή οφείλεται στη διατροφή του! Για πρώτη φορά στον κόσμο, χοιρινό με ελαιόλαδο που δεν μυρίζει, είναι πιο ζουμερό και πιο μαλακό!\n«Είμαστε πολύ ικανοποιημένοι – περήφανοι μπορώ να πω – γιατί για ακόμα μία φορά μπορούμε να εγγυηθούμε για την προέλευση και την ποιότητα ενός καινούριου προϊόντος που προσφέρουμε στους καταναλωτές: 100% ελληνικό χοιρινό με κρητική καταγωγή. Με την ίδια σιγουριά εγγυώμαι για τη μοναδικότητα της γεύσης. Η εμπιστοσύνη των ανθρώπων είναι αυτή που μας βοηθάει να πηγαίνουμε μπροστά, που μας δίνει πίστη να δημιουργούμε καινοτομίες. Έτσι, εύχομαι να σας κερδίσει όπως κέρδισε εμάς!» συμπληρώνει ο Εμμανουήλ Δομαζάκης, Πρόεδρος της CRETA FARMS.


Νίκη με 1-4 για την Θύελλα και μόνη πρώτη στην κορυφή. - GoSports.gr\nΑρχική ΕΠΣ Πρέβεζας-Λευκάδας Ά ΕΠΣ Πρέβεζας - Λευκάδας Νίκη με 1-4 για την Θύελλα και μόνη πρώτη στην κορυφή.\nΔόξα Ωρωπού vs ΠΑΣ Θύελλα 2015 1-4\nΔιεξήχθη σήμερα Σάββατο 11 Ιανουαρίου 2020 και ώρα 15:00 στο γήπεδο Ωρωπού ο αγώνας της 17ης αγωνιστικής του πρωταθλήματος της Ά ΕΠΣ Πρέβεζας – Λευκάδας 2019-20 ανάμεσα στην γηπεδούχο Δόξα Ωρωπού και τον φιλοξενούμενο ΠΑΣ Θύελλα 2015, με τους φιλοξενούμενους να παίρνουν το τρίποντο με τελικό σκορ 1-4.\nΩς προς το αγωνιστικό κομμάτι οι δυο ομάδες κοντραρίστηκαν αρκετά στα πρώτα λεπτά αλλά με τους φιλοξενούμενους να ανοίγουν το σκορ στο 9΄με κεφαλιά του Τσιούνη δίνοντας προβάδισμα στην Θύελλα με 0-1. Από εκεί και πέρα το ματς πήρε φωτιά με πολλά φάουλ και σκληρά μαρκαρίσματα αλλά με τον συνήθη ύποπτο Τσιούνη της Θύελλας να κάνει το 0-2 στο 36΄. Η Δόξα δέχεται ένα πλήγμα στη συνέχεια με την αποβολή του προπονητή της Χ. Τζίμα με κόκκινη κάρτα όταν μπάλα από τον πάγκο του Ωρωπού βρέθηκε μέσα στον αγωνιστικό χώρο και με το σκηνικό να το πληρώνει ο προπονητής της ομάδας εφόσον κάνεις δεν είδε ποιος την πέταξε. Στο 37΄ο Τσιούνης κάνει χατ τρικ διαμορφώνοντας το 0-3. Το ημίχρονο έκλεισε με μια πολύ καλή ευκαιρία για τον Ωρωπό όταν ο Λεκάνης περνάει και τον τερματοφύλακα της Θύελλας Στασινό αλλά με την άμυνα να προλαβαίνει την μπάλα πάνω στην γραμμή και να κρατάει το 0-3 όπου ήταν και σκορ ημίχρονου.\nΣτο δεύτερο ημίχρονο η Δόξα μείωσε με γκολ του Γκολάκου (1-3) αλλά με τον Κοκώνη να βάζει την τελική υπογραφή στο ματς για το τελικό 1-4.\nΒοηθοί: Φραγκούλης Π. – Ντόμαρης Α.\nΔΟΞΑ ΩΡΩΠΟΥ (ΤΖΙΜΑΣ): ΚΑΝΤΑΡΕΛΗΣ, ΚΡΟΚΙΔΑΣ, ΜΠΕΖΑΤΙ, ΚΑΛΑΜΠΟΚΗΣ, ΣΠΥΡΑΚΟΣ, ΔΡΟΣΟΣ, ΓΚΟΛΑΚΟΥ, ΟΡΦΑΝΟΣ, ΛΕΚΑΝΗΣ, ΜΠΑΛΑΔΗΜΑΣ, ΛΥΓΚΟΥΡΗΣ.\nΑΝΑΠΛ/ΚΟΙ: ΛΙΟΝΤΗΣ, ΔΑΣΚΑΛΟΣ, ΝΑΣΤΟΥΛΗΣ, ΠΑΠΙΓΚΙΩΤΗΣ, ΜΠΑΛΑΦΑΣ, ΧΑΛΚΙΔΗΣ, ΛΑΜΚΑΙ.\nΠΑΣ ΘΥΕΛΛΑ 2015 (ΣΤΑΣΙΝΟΣ): ΣΤΑΣΙΝΟΣ, ΚΟΣΥΦΑΡΙΝΗΣ, ΒΑΣΙΛΑΡΗΣ, ΚΟΚΩΝΗΣ, ΜΑΚΡΗΣ, ΖΟΤΑΙ, ΤΣΙΟΥΝΗΣ, ΤΖΑΜΑΛΗΣ, ΜΠΑΡΛΑΓΙΑΝΝΗΣ, ΚΑΒΑΛΛΑΡΗΣ, ΧΡΗΣΤΟΓΙΑΝΝΗΣ.\nΑΝΑΠΛ/ΚΟΙ: ΑΠΟΣΤΟΛΑΚΗΣ, ΚΟΥΤΡΟΥΛΟΣ, ΓΟΥΡΟΥΝΑΣ, ΜΠΑΡΛΑΓΙΑΝΝΗΣ, ΦΟΥΡΛΗΣ, ΓΚΡΕΚΟΣ, ΔΡΙΒΑΚΟΣ.


Η ενδεκάδα του ΠΑΣ Γιάννινα για το ματς με τον Ολυμπιακό - Fosonline\nΤετάρτη, 07 Απριλίου 2021 17:21\nΈγινε γνωστή η ενδεκάδα που επέλεξε ο τεχνικός του ΠΑΣ Γιάννινα, Αργύρης Γιαννίκης για τον πρώτο ημιτελικό του Κυπέλλου Ελλάδας κόντρα στον Ολυμπιακό.\nΟ ΠΑΣ Γιάννινα είναι η ομάδα έκπληξη της φετινής αγωνιστικής περιόδου. Η ομάδα της Ηπείρου εκτός από το ότι έχει φτάσει στα ημιτελικά του Κυπέλλου Ελλάδας έχει καταφέρει να αποδίδει ωραίο ποδόσφαιρο κάτι που το παραδέχεται όλη η χώρα.\nΟι Ηπειρώτες έφτασαν στον ημιτελικό αποκλείοντας τον Παναθηναϊκό με δύο εντυπωσιακές εμφανίσεις και ο Αργύρης Γιαννίκης επέλεξε την καλύτερη δυνατή ενδεκάδα για να αντιμετωπίσει τον Ολυμπιακό.\nΣυγκεκριμένα ο ΠΑΣ θα παραταχθεί σε διάταξη 4-2-3-1. Την εστία των γηπεδούχων θα υπερασπιστεί ο Λοντίγκιν. Στο δεξί άκρο της άμυνας θα παίξει ο Σάλιακας και αριστερά ο Πίρσμαν. Το κεντρικό αμυντικό δίδυμο θα είναι οι Παντελάκης, Εραμούσπε.\nΣτα χαφ θα είναι οι Ντομίνγκες, Κάστρο. Ο Παμλίδης θα ξεκινήσει στη δεξιά πλευρά της επίθεσης και ο Ελευθεριάδης στην αριστερή με τον Καρτάλη να κινείται πίσω από τον Μιλιντσεάνου που θα ηγηθεί της επίθεσης.\nΜατιάσεβιτς: «Oι χειρότερες εντυπώσεις, δεν ξαναέκανα τέτοιο ματς στην καριέρα μου» (vid)


Βρείτε φθηνές πτήσεις με Air Castilla μέσω της Skyscanner\nΠτήσεις με Air Castilla\nΑναζητάτε φθηνά εισιτήρια με την αεροπορική εταιρεία Air Castilla;\nΗ Skyscanner πραγματοποιεί δωρεάν την αναζήτηση (χωρίς να κρατά καμία προμήθεια) και συγκρίνει για λογαριασμό σας προσφορές στις πτήσεις της Air Castilla αλλά και ψάχνει ανάμεσα σε εκατοντάδες άλλες αεροπορικές για να σας εμφανίζει ως αποτελέσματα πάντοτε τις χαμηλές τιμές.Τέλος, μεταφέρεστε κατευθείαν στην ιστοσελίδα του αερομεταφορέα ή του ταξιδιωτικό πρακτορείο για να ολοκληρώσετε την κράτηση των αεροπορικών σας εισιτηρίων απευθείας με αυτούς. Και είστε έτοιμοι να ταξιδέψετε!\nΕάν δεν έχετε συγκεκριμένες ημερομηνίες στις οποίες θέλετε να ταξιδέψετε με την Air Castilla, η Skyscanner σας παρέχει τη δυνατότητα αναζήτησης και σύγκρισης προσφορών σε πτήσεις της Air Castilla κατά τη διάρκεια ενός ολόκληρου μήνα ακόμη και ολόκληρου έτους! Απλά επιλέξτε 'Ολόκληρος μήνας' ή 'Ολόκληρο έτος' για να δείτε το εύρος των τιμών ανα μήνα ή έτος αντίστοιχα. Έτσι βρίσκετε πάντοτε τη προσφορά που σας ταιριάζει!\nΤαξιδεύετε συχνά με Air Castilla ή άλλες αεροπορικές εταιρείες; Η Skyscanner σας δίνει τη δυνατότητα να λαμβάνετε ειδοποιήσεις (price alerts) μέσω ηλεκτρονικού ταχυδρομείου (email) σχετικά αλλαγές στις τιμές αεροπορικών εισιτηρίων σε όλες τις πτήσεις.\nΣας ευχόμαστε καλό ταξίδι με την αεροπορική εταιρεία Air Castilla!


Μυλωνάς: «Είμαι θυμωμένος με τα χάλια που βρήκα» - Περιέγραψε και τα επόμενα έργα - Pelop.gr\nΜυλωνάς: «Είμαι θυμωμένος με τα χάλια που βρήκα» - Περιέγραψε και τα επόμενα έργα\nΧρησιμοποιώντας σκληρή γλώσσα για την προηγούμενη δημοτική αρχή και τα όσα βρήκε από αυτήν, αναλαμβάνοντας τα ηνία του Δήμου, ο δήμαρχος Σπύρος Μυλωνάς προχώρησε, χθες, στον δημόσιο απολογισμό του έργου του, κατά την πρώτη χρονιά, θέτοντας και τους στόχους για το επόμενο χρονικό διάστημα της θητείας του.\nΒγάζοντας κραυγή προς το πολιτικό σύστημα της περιοχής, ζητώντας να βάλει ένα λιθαράκι ώστε να πάει ο τόπος μπροστά, εξέφρασε τη δική του μεγάλη αλήθεια, ότι δηλαδή παρέλαβε άσχημες καταστάσεις. «Είμαι ακόμα πολύ θυμωμένος μ' αυτά που βρήκα. Δεν περίμενα πως μία δημοτική αρχή, της οποίας υπήρξα πρωτεργάτης, θα άφηνε το δήμο σε τέτοια χάλια. Μιλάμε για απίστευτα πράγματα, που δεν χωρούν να γραφτούν σε έναν ογκώδη τόμο», δήλωσε, απαντώντας σε ερώτηση της «Π» για το ταραχώδες μετεκλογικό κλίμα που καταγράφεται μέχρι και σήμερα, μέσω «πολέμου» ανακοινώσεων αυτού και του προκατόχου του Χρ. Νικολάου.\nΘέλοντας μάλιστα να δώσει ένα στίγμα των έργων της σημερινής αντιπολίτευσης, άφησε υπονοούμενο ότι ήταν στον Δήμο «για άλλα...» και έφερε ως ενδεικτικό παράδειγμα τον τομέα του δημοτικού φωτισμού και του νερού, μιλώντας για πρωτοφανή ρουσφέτια. «Μέχρι και στύλους με τρεις λάμπες είχαν, στην κολώνα, στην αυλή και στο λυχνάρι. Παρόμοιες καταστάσεις και στην ύδρευση, με απλήρωτα, παράνομα ή και ανύπαρκτα ρολόγια. Αθλιες πολιτικές απληρωσιάς και ρουσφετιών» σημείωσε.\nΑπευθυνόμενος στους κατοίκους της ΔΑ, διαμήνυσε ότι «ο Δήμος δεν είναι του Μυλωνά, αλλά του δημότη», παρακαλώντας τον καθένα να παρακολουθεί και να συμμετέχει στα τεκταινόμενα, ώστε ν' αλλάξει σελίδα η περιοχή. «Εμείς εργαζόμαστε σκληρά, τίμια και με σχέδιο» κατέληξε.\nΝΕΟ ΟΝΟΜΑ Ο ΔΗΜΟΣ\nΟ Δήμος Δυτικής Αχαΐας, πρόκειται ν' αλλάξει επωνυμία και να επιλέξει μία που να τον αντιπροσωπεύει, ανακοίνωσε ο κ.Μυλωνάς, το ίδιο και έμβλημα. Θα ταυτίζονται με την ιστορία του, αλλά σε αυτά θα καταλήξει, τον επόμενομ κιόλας μήνα, ειδική επιστημονική επιτροπή, με τον πρέποντα τρόπο. «Το σημερινό όνομα του δήμου μας, δεν λέει τίποτα. Το νέο θα σηματοδοτεί τον τόπο μας» είπε χαρακτηριστικά ο δήμαρχος.\nΑυξομειώσεις στο νερό - GPS στα σκουπίδια\nΟ Σπ. Μυλωνάς ξεκίνησε τη συνέντευξη Τύπου με την παραδοχή ότι, ο δήμος του είναι προικισμένος, υπάρχει όμως ένα μεγάλο κενό και ένα έλλειμμα, που δεν αφήνει το πλεονέκτημα αυτό να το εισπράξει ο δημότης. «Ποτέ δεν θα γίνουμε Τρίκαλα, αν δεν δουλέψουμε επί πολλά χρόνια και συστηματικά. Πρώτος μας στόχος είναι να γίνουμε προορισμός, αλλά χωρίς νερό, δρόμους και καθαριότητα, αυτό δεν μπορεί να υπάρξει» δήλωσε. Εντόπισε έλλειψη ταυτότητας, εξαιτίας προβλημάτων, όπως: ύδρευσης, άρδευσης, αγροτικής οδοποιίας, ηλεκτροφωτισμού, εξυπηρέτησης του δημότη, καθαριότητας, μη ολοκλήρωσης του δρόμου Πατρών - Πύργου, έργου ΧΥΤΑ Φλόκα, διάβρωσης ακτών και ανυπαρξίας οδικής σύνδεσης της νέας Π-Π με το αεροδρόμιο Αράξου. Ανά τομέα ανέφερε:\n> ΝΕΡΟ: Μέχρι τις 10 Οκτωβρίου θα έχουν λειτουργήσει όλοι οι χλωριωτές, για τη διασφάλιση της ποιότητας. Οι μέχρι τώρα διακοπές παροχών έχουν φτάσει τις 700 (οι 500 χωρίς καν ρολόγια) και επίσημα η διακοπή υδροδότησης θα αρχίσει σε όσους έχουν υψηλές οφειλές για την κατανάλωση, εφόσον δεν πληρώσουν ή δεν διακανονίζουν τους λογαριασμούς τους. Στους απλούς καταναλωτές θα μειωθεί το τιμολόγιο, θα καθιερωθεί και κοινωνικό, ενώ θα αυξηθεί στην υψηλή κατανάλωση, παράλληλα με την πάταξη της κλοπής νερού, για πότισμα.\n> ΔΕΥΑΔ: Πρόκειται για «παράγκα ετοιμόρροπη», με τεχνικά και οικονομικά αδιέξοδα «εφιάλτη», αφού έχει 4 εκατ. ευρώ χρέη (ΔΕΗ, συνεργάτες, προμηθευτές), κινδυνεύει με διακοπή ηλεκτροδότησης σε γεωτρήσεις - δεξαμενές. Εως τις αρχές Μαΐου, στόχος είναι να έχουν υδροδοτηθεί η Δύμη και η Ωλενία από το Φράγμα Πείρου - Παραπείρου, καλύπτοντας το 50% των συνολικών αναγκών του Δήμου.\n> ΒΙΟΛΟΓΙΚΟΣ: Αθλια κατάσταση στις εγκαταστάσεις της Κάτω Αχαΐας και μετά από 1 χρόνο αγώνα, τώρα έχει επιτευχθεί η πλήρης λειτουργία του, ενώ συμπληρωματικά έργα εκεί, θα προταθούν για ένταξη στο πρόγραμμα «Τρίτσης».\n> ΑΡΔΕΥΣΗ: Μακροπρόθεσμο μέλημα το νερό από το Φράγμα Πηνειού, αλλά νωρίτερα, με επικαιροποιημένη μελέτη, θα γίνει η άρδευση Λαρισού, έργο που θα προταθεί για χρηματοδότηση στο πρόγραμμα «Τρίτσης» (με 11,5 εκατ. ευρώ), «με εξαιρετικές συνθήκες ένταξης» όπως εκτίμησε. Δύναται να λειτουργήσει μέσα στο 2022. Με 600.000 ευρώ (από το ΕΣΠΑ) θα γίνει και το αρδευτικό δίκτυο Βελιτσών.\n> ΦΩΤΙΣΜΟΣ: προκήρυξη μελέτη, για λειτουργία σε 2,5 χρόνια, προγράμματος με «λεντ» λαμπτήρες, ώστε να μειωθεί το σημερινό κόστος προς τη ΔΕΗ (1,5 εκατ. ευρώ ετησίως) και να πέσει στις 300 με 400 χιλιάδες ευρώ. Μειώθηκε ο χρόνος αντικατάστασης των λαμπών, από τους 3 μήνες στις 20 μέρες.\n> ΟΔΟΠΟΙΙΑ: Εγιναν μεγάλες επεμβάσεις, στο 20% των αγροτικών δρόμων, αλλά απαιτούνται έως 3 χρόνια για να ολοκληρωθεί όλο το δίκτυο.\n> ΚΑΘΑΡΙΟΤΗΤΑ: «Φαίνεται η διαφορά προς το καλύτερο» υποστήριξε και στοχεύει να καθαρίσει ακόμα 40 χωματερές, ενώ πέραν των 200 κάδων απορριμμάτων, που προμηθεύτηκε ο δήμος, θα απαιτηθεί να πάρει άλλους 1.000. Ακόμη, με πρωτοποριακό σύστημα GPS θα ελέγχονται οι θέσεις κάδων, ενώ με αρχή την πλατεία Δημοκρατίας και μέσα στα έτη 2021-22 και σε άλλα σημεία θα μπουν υπόγειοι κάδοι. Σε 2,5 χρόνια, ο δήμος στοχεύει να έχει δημιουργήσει Σταθμό Μεταφόρτωσης Απορριμμάτων στην Αχαγιά για διπλασιασμό της αποκομιδής, ενώ έπεται και προμήθεια στόλου.


Το Βερολίνο ζητά ενότητα στην ΕE για τις εμπορικές εντάσεις με τις ΗΠΑ - ΤΑ ΝΕΑ\ntanea.gr > Κόσμος > Το Βερολίνο ζητά ενότητα στην ΕE για τις εμπορικές εντάσεις με τις ΗΠΑ\nΜε φόντο της σύνοδο των G7\nΤο Βερολίνο ζητά ενότητα στην ΕE για τις εμπορικές εντάσεις με τις ΗΠΑ\nTANEA Team 8 Ιουνίου 2018 | 12:58\nΟ γερμανός υπουργός Οικονομίας Πέτερ Αλτμάιερ κάλεσε την Ευρώπη να παραμείνει ενωμένη ενώπιον των κλιμακούμενων εμπορικών εντάσεων με τις ΗΠΑ, λέγοντας ότι δεν είναι σαφές πώς θα ολοκληρωθεί η σύνοδος κορυφής της Ομάδας των 7 (G7).\n«Έχουμε μια σοβαρή κατάσταση, αλλά μάλλον όλες τις τελευταίες εβδομάδες», δήλωσε ο Αλτμάιερ στο τηλεοπτικό δίκτυο ZDF.\nΑνησυχία εξέφρασε και ένα υψηλόβαθμο επιχειρηματικό στέλεχος. Ο Γιε Κέζερ, διευθύνων σύμβουλος του μηχανολογικού ομίλου Siemens, προειδοποίησε κατά της επιδείνωσης της διατλαντικής εμπορικής διαμάχης. «Η κλιμάκωση ποτέ δεν ήταν καλή απάντηση. Γι’ αυτό το λόγο πρέπει να προσπαθήσουμε να βρούμε σημεία συμφωνίας», δήλωσε από το Μόναχο.\nΟ Γερμανός υπουργός Εξωτερικών Χάικο Μάας δήλωσε ότι οι ΗΠΑ παραμένουν ο στενότερος εταίρος της Γερμανίας εκτός Ευρώπης. Ωστόσο, υπάρχουν σημαντικές διαφορές που δεν μπορούν να αγνοηθούν και η Ευρώπη χρειάζεται νέες συνεργασίες, δήλωσε στην εφημερίδα Sueddeutsche Zeitung.\nΟ ίδιος ζήτησε επίσης τη δημιουργία ενός ευρωπαϊκού συμβουλίου ασφαλείας, μια ιδέα που έχει τη στήριξη της καγκελαρίου Άνγκελα Μέρκελ, και δήλωσε ότι η κατάργηση της ισχύουσας προϋπόθεσης για ομόφωνες αποφάσεις σε θέματα εξωτερικής πολιτικής και ασφάλειας θα καταστήσει την ΕΕ πιο ευέλικτη. Ζήτησε επίσης από την Ευρώπη να δημιουργήσει συμμαχίες με άλλες περιοχές, όπως με χώρες στην Αφρική, τη Λατινική Αμερική και την Ασία.


Κατακλυσμός: Κάποιος να κλείσει τα σύνορα!\nΚαταρέει η δοσίλογη κυβέρνηση Παπανδρέου!\nΤα ποντίκια ξεκίνησαν να εγκαταλείπουν το καράβι!\nΑνεξαρτητοποιήθηκαν οι βουλευτές του ΠΑΣΟΚ, Μιλένα Αποστολάκη, Τόνια Αντωνίου και η Εύα Καϊλή!!\nΜε 150 πλέον το ΠΑΣΟΚ, ενώ έξι ακόμα βουλευτές ζητούν\n...παραίτηση του Πρωθυπουργού και εκλογές!\nΠλησιάζει η ώρα της λευτεριάς αδέρφια, αρκεί βέβαια να φανούμε συνετοί και ώριμοι στις αποφάσεις που θα κληθούμε να λάβουμε!\nΑναρτήθηκε από KATAKLISMOS στις 7:23 μ.μ.


Ο φωτογραφικός φακός «συνέβαλε» τους διάσημους σε αεροδρόμια όλου του κόσμου - Στη Φόρα\nΑρχική Πολιτισμός Ο φωτογραφικός φακός «συνέβαλε» τους διάσημους σε αεροδρόμια όλου του κόσμου\nΟ φωτογραφικός φακός «συνέβαλε» τους διάσημους σε αεροδρόμια όλου του κόσμου\nΚατά τη διάρκεια των τριών δεκαετιών που εργάστηκε στο Rolling Stone, η photo editor και υπεύθυνη δημιουργικού, Τζόντι Πέκμαν δημιουργικών Jodi Peckman εξέλιξε μία συνήθεια.\nΠερνούσε τον περισσότερο χρόνο της ελέγχοντας φωτογραφίες σταρ της μουσικής και του κινηματογράφου, αλλά μέρος της δουλειάς της ήταν να «χτενίζει» επίσης εικόνες από παπαράτσι που προσφέρουν τα πρακτορεία αποθεμάτων.\nΈτσι άρχισε να εκτυπώνει φωτογραφίες διάσημων σε αεροδρόμια – περιμένοντας τα αεροπλάνα, μεταφέροντας τις αποσκευές και τις τοποθετούσε σε έναν πίνακα ανακοινώσεων στον τοίχο του γραφείου της.\nΌταν ο πίνακας ανακοινώσεων γέμισε, η Τζόντι Πέκμαν βρέθηκε με μια πλήρη συλλογή και αποφάσισε να παρουσιάσει τις αγαπημένες της φωτογραφίες σε ένα βιβλίο με τίτλο «Come Fly With Me: Flying in Style» το οποίο θα κυκλοφορήσει από τον Rizzoli αυτόν τον μήνα.\nΤο βιβλίο καταγράφει τις καλύτερες στιλιστικές στιγμές σε αεροδρόμια τα τελευταία 60 χρόνια.\nΗ δημοσίευση κοινοποιήθηκε από το χρήστη jodi peckman (@jodipeckman)\nΣτις 144 σελίδες του βιβλίου η Τζόντι Πέκμαν παρουσιάζει υποδειγματική μόδα από κάθε δεκαετία. «Στην πραγματικότητα, μισώ τα ταξίδια και φοβάμαι πραγματικά να πετάξω, έτσι είναι αστείο που έχω ένα βιβλίο με εικόνες αεροδρομίου. Πάντα με γοήτευε ο τρόπος με τον οποίο αυτοί οι άνθρωποι περπατούν στο αεροδρόμιο. Τις περισσότερες φορές, γνωρίζουν ότι φωτογραφίζονται και θεωρώ πολύ ενδιαφέρον να βλέπω πώς οι άνθρωποι παρουσιάζουν τους εαυτούς τους στην κάμερα σε αυτό το δευτερόλεπτο» ανέφερε στο Vogue.\nΣτις παλιότερες φωτογραφίες, οι διασημότητες φαίνονται πιο πρόθυμοι στο να φωτογραφίζονται.\nΟι Supremes φτάνουν στο Χίθροου του Λονδίνου το 1964 με γούνες, γόβες kitten και ταγιέρ με φούστες.\nΟ Μικ Τζάγκερ και η Μάριαν Φέιθφουλ στο αεροδρόμιο Σίτι του Λονδίνου το 1969 με εντυπωσιακό στυλ.\nΗ Τζόαν Κόλινς ποζάρει δίπλα σε ένα τρόλεϊ με αποσκευές Louis Vuitton. Η Ριάνα κρύβεται από τις φωτογραφικές κάμερες καλυμμένη με ένα σατέν μπουφάν στο αεροδρόμιο του Λος Άντζελες το 2015.\n«Μία χαρούμενη ερωτική επιστολή στις χαρές της πτήσης και τη διασκέδαση, τη μόδα και τη γοητεία που τη συνοδεύουν. Τώρα, περισσότερο από ποτέ, τίποτα δεν αποτυπώνει καλύτερα τη λαχτάρα μας για ταξίδια, την ελευθερία, τη γοητεία και την περιπέτεια, από τη φαντασία του να πετάς μακριά απ όλα. Από τον Φρανκ Σινάτρα ντυμένο στην τρίχα τα χρυσά χρόνια της Pan Am έως τις διασημότητες που εμφανίζονται με πολυτελή καθημερινά ρούχα στις αίθουσες αναμονής σήμερα, τα αεροδρόμια έδωσαν πάντα τις πιο λαμπερές εμφανίσεις σε αυτήν την πιο αξιοζήλευτη πτυχή της ζωής των διασημοτήτων -το jet-setting με στιλ» αναφέρεται στην περιγραφή του βιβλίου.\nΩς αγαπημένες της φωτογραφίες στο βιβλίο η Τζόντι Πέκμαν ξεχωρίζει την εικόνα της Μπριζίτ Μπαρντό με κοντή φούστα και ψηλές μαύρες μπότες και την εμφάνιση του Μοχάμεντ Άλι με λευκό κοστούμι.\nΠροηγούμενο άρθροΣτα χέρια της αστυνομίας ο Φουρθιώτης και δύο άτομα\nΕπόμενο άρθροΛαγός: «Μετά τη σύλληψή του, ξηλώστε τα απομεινάρια της Χρυσής Αυγής»


ΠΑΝΕΛΛΗΝΙΟ ΒΗΜΑ ΑΝΑΠΗΡΩΝ - ΠΑΝ.ΒΗ.ΑΝ.: Οριστικό τέλος στις χάρτινες αποδείξεις από την εφορία - εξαίρεση αναπήρων\nΟριστικό τέλος στις χάρτινες αποδείξεις από την εφορία - εξαίρεση αναπήρων\nΟριστικό τέλος στο «χαρτοβασίλειο» των αποδείξεων βάζει με απόφασή του ο διοικητής της Ανεξάρτητης Αρχής Δημοσίων Εσόδων Γιώργος Πιτσιλής. Οι ηλικιωμένοι άνω των 70 ετών, άτομα με αναπηρία από 80% και πάνω, κάτοικοι χωριών με πληθυσμό μικρότερο των 500 ατόμων ή κάτοικοι νησιών με πληθυσμό μικρότερο των 3.100 ατόμων εξαιρούνται από το μέτρο, αλλά θα πρέπει να έχουν δαπάνες με αποδείξεις.\nΗ λίστα με τις e-αποδείξεις για το 2017 περιλαμβάνει σχεδόν τα πάντα, με ελάχιστες εξαιρέσεις όπως ενοίκια, δόσεις δανείων, τέλη κυκλοφορίας, αγορές ακινήτων, αυτοκινήτων, σκαφών αναψυχής, πληρωμή φόρων, αγορές μετοχών. Έτσι ακόμη και για όσους έχουν χαμηλά εισοδήματα 10.000 ευρώ θα είναι εύκολο να καλύψουν το 10% του εισοδήματός τους, δηλαδή 1.000 ευρώ, με δαπάνες.\n• Έπιπλα, διακοσμητικά είδη, φωτιστικά, χαλιά, κουρτίνες, κλινοσκεπάσματα, οικιακές συσκευές, κλιματιστικά, εργαλεία, υπηρεσίες καθαρισμού κ.ά.\nΑναρτήθηκε από Πανελληνιο βήμα αναπήρων τηλ. 210 9602109 Πρόεδρος - Υπεύθυνος Ιστολογίου: Μανώλης Μπασιάς, Γενικός Διαχειριστής: Ζαχαρίας Μπασιάς στις 1:30 π.μ.


«Ελ. Βενιζέλος»: 1,87 εκατ. επιβάτες τον Απρίλιο - Ειδήσεις - νέα - Το Βήμα Online\n«Ελ. Βενιζέλος»: 1,87 εκατ. επιβάτες τον Απρίλιο\nΜε διψήφια ποσοστά συνεχίζει να αυξάνεται η επιβατική κίνηση στο αεροδρόμιο της Αθήνας τόσο για τον Απρίλιο όσο και για το πρώτο τετράμηνο του 2018, σύμφωνα με τα στατιστικά στοιχεία του «Ελευθέριος Βενιζέλος».\n4 Μαΐου 2018, 18:31 Ενημερώθηκε: 4 Μαΐου 2018, 18:31\nΣυγκεκριμένα για το μήνα Απρίλιο, η επιβατική κίνηση του αεροδρομίου σημείωσε αύξηση της τάξης του 13,6% φθάνοντας τους 1,87 εκατ. επιβάτες, με τους επιβάτες εσωτερικού, αλλά και τους διεθνείς, να παρουσιάζουν άνοδο της τάξης του 8,5% και 16,1%. Οι επιβάτες εσωτερικού δικτύου έφτασαν τους 570.886 έναντι 526.326 πέρυσι, παρουσιάζοντας άνοδο της τάξης του 8,5%. Η αύξηση αυτή είναι ιδιαίτερα σημαντική αν υπολογίσει κανείς ότι τον Ιανουάριο η μείωση των επιβατών εσωτερικού ήταν 3,3%, τον Φεβρουάριο έφτασε το -9,0% ενώ τον Μάρτιο υπήρξε επίσης μείωση 4,4% σε σχέση με τον αντίστοιχο περσινό μήνα.\nΗ δυναμική άνοδος των επιβατών εσωτερικού, σε αντίθεση με τους πρώτους τρεις μήνες του έτους, αποδίδεται στην περίοδο του Πάσχα, αλλά κυρίως στην ενίσχυση των δρομολογίων εσωτερικού κατά το τρέχον θερινό πρόγραμμα πτήσεων. Οι διεθνείς επιβάτες παρουσίασαν άνοδο + 16,1%, διακινήθηκαν 1.296.678 έναντι 1.117.161 πέρυσι.\nΚατά την περίοδο Ιανουαρίου-Απριλίου του 2018, η κίνηση του αεροδρομίου έφθασε τους 5,9 εκατ. επιβάτες, σημειώνοντας σχεδόν διψήφια άνοδο (+9,7%). Η κίνηση εσωτερικού παρουσιάζει μείωση (-1,6%) λόγω της πτώσης του πρώτου τριμήνου. Διακινήθηκαν 1.867.975 επιβάτες έναντι 1.898.959, ενώ η κίνηση εξωτερικού σημειώνει δυναμική ανάπτυξη (+16%) διακινώντας το τετράμηνο 4.009.755 επιβάτες έναντι 3.457.180 επιβάτες την αντίστοιχη περσινή περίοδο.\nΣύμφωνα με τα ίδια στοιχεία, τον Απρίλιο οι πτήσεις εσωτερικού παρουσίασαν αύξηση 10,8% και διαμορφώθηκαν στις 6.524 έναντι 5.886 πτήσεις τον ίδιο μήνα πέρυσι.\nΟι διεθνείς πτήσεις έφτασαν τις 9.919 έναντι 8.807 πέρυσι, αύξηση 12,6%. Συνολικά τον Απρίλιο εκτελέστηκαν 16.443 έναντι 14.693 πέρυσι (αύξηση 11,9%).\nΟ αριθμός των πτήσεων στον Διεθνή Αερολιμένα Αθηνών κατά τους τέσσερις πρώτους μήνες του 2018, ανήλθε σε 53.831, καταγράφοντας άνοδο της τάξης του 7,8%.


Εορτάστηκε η Ημέρα Τιμής των Αποστράτων της Ελληνικής Αστυνομίας, στη Σπάρτη (photos) - Notospress.gr\nΕορτάστηκε η Ημέρα Τιμής των Αποστράτων της Ελληνικής Αστυνομίας, στη Σπάρτη (photos)\nΕύφημος Μνεία για τον Πυροσβέστη Πενταετούς Υποχρέωσης Νικόλαο Δερμάτη που ευρισκόμενος εκτός Υπηρεσίας, διέσωσε, από πνιγμό, λουόμενη στη Νεάπολη\nΣΠΑΡΤΗ. Πραγματοποιήθηκε την Κυριακή 19/6 ο εορτασμός της Ημέρας Τιμής των Αποστράτων της Ελληνικής Αστυνομίας, στον Ι.Ν. Ευαγγελιστρίας, στη Σπάρτη.\nΕίναι χαρακτηριστικό πως η Κυριακή των Αγ. Πάντων έχει καθιερωθεί ως η «Ημέρα Τιμής των Αποστράτων της Ελληνικής Αστυνομίας».\nΠρόκειται για μια ημέρα με εορταστικό χαρακτήρα «…η οποία θεσπίστηκε από την Πολιτεία ως ένδειξη τιμής και αναγνώρισης του ρόλου και της προσφοράς των Αποστράτων Αστυνομικών στην διαμόρφωση της διαχρονικής εικόνας της Ελληνικής Αστυνομίας».\nΟ εορτασμός διεξήχθη παρουσία επισήμων προσκεκλημένων καθώς και με συμμετοχή των εν ενεργεία και εν αποστρατεία Αστυνομικών των Σωμάτων Ασφαλείας της Λακωνίας.\nΠαρευρέθησαν ο Αντιπεριφερειάρχης Π.Ε. Λακωνίας, Νίκωνας Τζινιέρης, η Αντιδήμαρχος Σπάρτης Γεωργία Ζαχαράκη, ο Αστυνομικός Υποδιευθυντής Παναγιώτης Γιάννου, ο Δ)κτής των Πυροσβεστικών Υπηρεσιών Ν. Λακωνίας Πύραρχος, Αλέξανδρος Μαυραγάνης, εκπρόσωπος του Στρατιωτικού Διοικητού ΚΕΕΜ Σπάρτης, ο Πρόεδρος των Εφέδρων Αξιωματικών Ν.Λακωνίας Δημήτριος Μιχαλάκος, ο Πρόεδρος των Συνταξιούχων πολιτικών Υπαλλήλων Ξερούλης Χαρίλαος, ο Πρόεδρος της Ένωσης Αστυνομικών Λακωνίας Αγγελής Κουτσομιχάλης, ο Πρόεδρος της Τοπικής Δ)σης Λακωνίας της Διεθνούς Ενώσεως Αστυνομικών Δημήτριος Κουβούσης, καθώς και Διοικητές των Υπηρεσιών της Διεύθυνσης Αστυνομίας Λακωνίας και της Πυροσβεστικής Υπηρεσίας.\nΣτην εκδήλωση που ακολούθησε στο Ξεν. Μενελάϊον αναγνώσθηκε η Ημερήσια Διαταγή του Αρχηγού της Ελληνικής Αστυνομίας από την Υπαστυνόμο Βασιλική Σίδερη.\nΕπίσης χαιρετισμό απηύθυνε και ο Πρόεδρος των Αποστράτων Σωμάτων Ασφαλείας Λακωνίας Παναγιώτης Λιάσκος.\nΤιμήθηκε με Εύφημο Μνεία ο Πυροσβέστης πενταετούς υποχρέωσης Νικόλαος Δερμάτης του Πυροσβεστικού Κλιμακίου Νεάπολης Λακωνίας, για την πράξη αυτοθυσίας που επέδειξε όταν στις 25/7/2021 στην παραλία της Νεάπολης, ευρισκόμενος εκτός Υπηρεσίας, διέσωσε λουόμενη από πνιγμό.\nTAGS: ΣΥΝΔΕΣΜΟΣ ΑΠΟΣΤΡΑΤΩΝ ΛΑΚΩΝΙΑΣ\tΗΜΕΡΑ ΤΙΜΗΣ ΑΠΟΣΤΡΑΤΩΝ ΕΛΛΗΝΙΚΗΣ ΑΣΤΥΝΟΜΙΑΣ\tΝΙΚΟΣ ΔΕΡΜΑΤΗΣ\tΕΥΦΗΜΟΣ ΜΝΕΙΑ


Κοτζιάς: Η Τουρκία ήξερε από καιρό ότι θα επεκτείναμε την αιγιαλίτιδα ζώνη - newskamatero\nHome / Πολιτική / Κοτζιάς: Η Τουρκία ήξερε από καιρό ότι θα επεκτείναμε την αιγιαλίτιδα ζώνη\nΚοτζιάς: Η Τουρκία ήξερε από καιρό ότι θα επεκτείναμε την αιγιαλίτιδα ζώνη\nΗ Άγκυρα «δεν αιφνιδιάστηκε» δήλωσε κατηγορηματικά ο τέως υπουργός Εξωτερικών\n«Η Τουρκία ήξερε από καιρό, ότι θα επεκτείνουμε την ελληνική αιγιαλίτιδα ζώνη» δήλωσε ο τέως υπουργός Εξωτερικών Νίκος Κοτζιάς σε συνέντευξή του.\n«Δεν αιφνιδιάστηκαν οι Τούρκοι, το ήξεραν από καιρό ότι εμείς θα επεκτείνουμε την αιγιαλίτιδα ζώνη» ανέφερε συγκεκριμένα ο κ. Κοτζιάς μιλώντας στον κυπριακό τηλεοπτική σταθμό «Σίγμα». Ανέφερε ακόμη, πως η πρόσκληση για τη συνάντηση του Τούρκου υπουργού Εξωτερικών με τον Έλληνα πρέσβη στην Άγκυρα «υπήρχε από καιρό». «Ήταν προγραμματισμένη συνάντηση» είπε, σημειώνοντας ότι μπορεί οι Τούρκοι να έθεσαν κάποιες ερωτήσεις ή απορίες για την αιγιαλίτιδα.\nΓια τα τεκταινόμενα στην ανατολική Μεσόγειο και τις προκλήσεις της Τουρκίας, ο κ. Κοτζιάς σημείωσε πως οι εταιρείες που δραστηριοποιούνται έχουν την θωράκιση των κρατών τους. Ερωτηθείς γιατί δεν έχει ακόμη οροθετηθεί η ΑΟΖ Κύπρου-Ελλάδας είπε, πως πρέπει πρώτα η Αθήνα να προχωρήσει την οροθέτηση με την Αίγυπτο.\nΟ τέως ΥΠΕΞ ερωτηθείς σχετικά με τα σχέδια του από εδώ και στο εξής, δήλωσε ότι παραμένει «βουλευτής της πλειοψηφίας», ενώ αναφέρθηκε εκτενώς στο παρασκήνιο των διαπραγματεύσεων για το Κυπριακό στο Κρανς Μοντανά. Αναφερόμενος στον γ.γ. του ΟΗΕ είπε, ότι τρέφει σεβασμό προς το πρόσωπό του, επειδή αντιλαμβάνεται ότι δεν μπορούν να υπάρξουν μετα-αποικιοκρατικά καθεστώτα.\n«Η φράση που είπε στο Μοντανά ότι δεν μπορεί να επιβιώνει ένα καθεστώς μετα-αποικιακό, όπως αυτό των εγγυήσεων και των επεμβατικών δικαιωμάτων είναι μια πάρα πολύ μεγάλη κατάκτηση για την ελληνοκυπριακή πλευρά» επισήμανε. Εκτίμησε παράλληλα ότι η επόμενη διαπραγμάτευση θα αρχίσει από καλύτερη θέση, καθώς έχει μπει στο τραπέζι το θέμα των εγγυήσεων και των συμμαχιών.


HIP-HOP at GREECE: CunninLynguists, Blaq Poet & T. Λάθος Live @ Θέατρο Δίπυλον\nCunninLynguists, Blaq Poet & T. Λάθος Live @ Θέατρο Δίπυλον\nH Noiz Art & Music Productions, πιστή στο ραντεβού της με την επιτομή της διοργάνωσης μιας χιπ χοπ συναυλίας ξανακτυπά με ένα live φωτιά! Το συγκρότημα που πολύς κόσμος αναμένει εδώ και πολύ καιρό να δει ζωντανά στην Αθήνα έρχεται για μια και μοναδική εμφάνιση στην Αθήνα στις 23 Μαρτίου.\nΣτο Θέατρο Δίπυλον (Διπύλου και Καλογήρου Σαμουήλ 2, Θησείο), τη Παρασκευή 23 Μαρτίου τη σκηνή αναλαμβάνουν ο Kno, o Deacon the Villain και ο Natti ή αλλιώς οι CunninLynguists απευθείας από την Τζόρτζια του αμερικαhttp://www.blogger.com/img/blank.gifνικού Νότου για πρώτη φορά ζωντανά στην Ελλάδα!\nΤην ζωντανή εμφάνιση του πολυαγαπημένου γκρουπ θα πλαισιώσει ο θρυλικός ράππερ από το Queens της Νέας Υόρκης, Blaq Poet μέλος των Screwball αλλά και ο δικός μας Ταφ. Λάθος το παρόν και το μέλλον της ελληνικής σκηνής ένας καλλιτέχνης με τη δική του βάση ακροατών.\nΗ Noiz Art & Music Productions έχοντας εδώ και χρόνια, μακράν από το δεύτερο, θέσει το πήχη ψηλά όσον αφορά τις διοργανώσεις ζωντανών εμφανίσεων κρατάει το εισιτήριο κι αυτής της συναυλίας χαμηλά προσφέροντας ένα line up για κάθε γούστο αλλά και σε αρμονία με τις ανάγκες του ελληνικού χιπ χοπ κοινού που διψάει για νέες προκλήσεις κάθε φορά.\nΑναρτήθηκε από Hip-Hop @ Greece στις 3:09 μ.μ.